Ilija Bozoljac: Ponovo u dobroj formi - Hello! magazin\nIlija Bozoljac: Ponovo u dobroj formi\nPosle propuštenog ATP turnira „Serbia open“, zbog loše forme, usled povrede desne noge, teniser Ilija Bozoljac sasvim se oporavio i spreman je za nove izazove. Ovaj atraktivni sportista, koji važi za jednog od najvećih zavodnika među teniserima, tokom poslednjeg meča na „Dejvis kupu“ kada je sa kolegom Nenadom Zimonjićem savladao dubl iz Indije, povredio je desnu nogu zbog čega je morao da odsustvuje sa terena više od mesec dana.\n– Tokom meča nisam osećao bol, ali sutradan kada se noga ohladila počeli su bolovi. Lekari su ustanovili da imam rupturu mišića zadnje lože na desnoj nozi, tako da sam morao da napravim pauzu u igri. Kako bih što pre sanirao povredu, striktno sam se pridržavao saveta stručnjaka i redovno odlazio na sve terapije, a kao i uvek lečio sam se u Beogradu. Posle tri nedelje pauze, ponovo sam počeo da treniram. Već sam učestvovao na dva turnira, ali nisam mogao da dam svoj maksimum, međutim, sada sam u odličnoj formi. U narednom periodu ću učestvovati na turnirima u Rimu, Roterdamu i Kvislendu, a igraću i kvalifikacije za „Rolan Garos“ i „Vimbldon“ – kaže Ilija i dodaje:\n– Povreda koja mi se dogodila nije bila toliko opasna, ali mi je poremetila mnoge planove. Međutim, povrede su sastavni deo profesionalne karijere svakog sportiste, tako da je to nešto na šta mora da se računa.\nOsim što se proslavio dobrim rezultatima na terenu, ovaj poznati Beograđanin već dugo važi za našeg najatraktivnijeg tenisera zbog čega su ga mediji često spajali sa mnogim lepim damama, među kojima su Kristina Bekvalac, sestra popularne pevačice Nataše, i glumica Jana Milić. Ali, uspešni teniser za sada je govorio samo o vezi sa manekenkom Anastasijom Buđić, sa kojom se zabavljao godinu dana.\n– Jana Milić je moja dobra drugarica, a o Kristini ne bih voleo više da govorim jer se mnogo pisalo o našem odnosu, iako ništa od toga nije bilo istina. Ipak, imponuje mi što me često spajaju sa različitim damama, jer su to, uglavnom, veoma lepe devojke – objašnjava Bozoljac, koji je trebalo da snimi spot sa pevačicom Natašom Bekvalac, ali do toga nije došlo.\n– Što se tiče spotova za bilo kog pevača ili pevačicu bitno mi je da to bude dobra priča i da mi se dopadne ideja spota i u tom slučaju bih uvek prihvatio ponudu.\nAtraktivni sportista i pored toga što ga spajaju sa mnogim damama sa naše javne scene tvrdi da trenutno nije zaljubljen i da mu je zbog čestih putovanja veoma teško da nađe devojku.\n– Nisam zaljubljen. Voleo bih da nije tako, ali jednostavno nije lako naći devojku kada si stalno na putovanjima, a takav je život svakog profesionalnog tenisera. Često sam usamljen na turnirima, ali uvek kada su sa mnom kolege iz Srbije situacija je drugačija. Najviše se družim sa Dušanom Vemićem, ali volim da provodim vreme i sa Viktorom Troickim, Nenadom Zimonjićem, Jankom Tipsarevoćem i Novakom Đokovićem. Uvek kada se nađemo negde u inostranstvu trudimo se da se dobro provedemo, pa organizujemo turnire u fudbalu ili odemo u neke dobar restoran – zaključuje Bozoljac.\nNovak Đoković: Kralj šala na sopstveni račun\nNovak Đoković: Ostvarenje dečačkog sna\nBranislav Tomašević: Ljubav kao pokretačka snaga


NDNV: Televizija Kanal 9 samo jedan od primera gušenja lokalnih medija - Dijalog.net\nNaslovna Civilno društvo NDNV: Televizija Kanal 9 samo jedan od primera gušenja lokalnih medija\nNovi Sad, 12. avgust 2019. – Nezavisno društvo novinara Vojvodine (NDNV) pozvalo je državne organe i institucije da postignuti dogovor sa direktorkom novosadske televizije Kanal 9 Majom Pavlović „konačno sprovedu u delo”.\nNDNV je pozvalo i Maju Pavlović da odustane od štrajka glađu, u koji je danas opet stupila, „da ne bi ugrozila sopstveno zdravlje“.\nNDNV je u saopštenju ocenio da je položaj televizije Kanal 9 „samo jedan u nizu primera alarmantno lošeg položaja lokalnih medija u Srbiji koji se zbog nejednakih ekonomskih uslova, nepostojanja slobodnog tržišta, nesprovođenja zakona i političkih pritisaka nalaze na rubu opstanka“.\n„Lokalni mediji imaju veoma važnu ulogu u informisanju građana i kreiranju pluralizma mišljenja i njihovo gušenje vodi dodatnom urušavanju medijske scene i osnovne uloge medija kao korektiva vlasti u demokratskom društvu“, ocenjuje se u saopštenju.\nMaja Pavlović je danas ponovo stupila u štrajk glađu nakon što državni i pravosudni organi nisu reagovali na njen apel da se okončaju višegodišnji sudski sporovi, kao i da se nađe rešenje za opstanak te lokalne televizije.\nOna je i pre tri meseca štrajkovala glađu, a protest je prekinula nakon što ju je primila predsednica Vlade Srbije Ana Brnabić.\nDirektorka Kanala 9 je navela da je jedan od razloga zbog kojeg se odlučila na novi štrajk glađu taj što televizija na čijem je čelu ne može da dobije odluke suda u postupcima od kojih neki traju već pet godina.\nIstovremeno, ona traži i da razgovara sa predsednikom Srbije Aleksandrom Vučićem, navodeći da je za taj sastanak dobila obećanje u kabinetu predsednice Vlade Srbije.\nMaja Pavlović traži i da se donesu sudske odluke koje bi utvrdile da li su takse koje se naplaćuju u skladu sa zakonom i, ako nisu, koliko treba da iznose u skladu sa propisima.\nPre nego što je otpočela štrajk glađu, direktorku Kanala 9 jedino je kontaktirala Organizacija proizvođača fonograma Srbije (OFPS) sa kojom je dogovorila da u narednih 30 dana održe sastanak u vezi sa njenim zahtevima prema toj organizaciji.\nJedan od njenih zahteva odnosi se i na dodelu novca na konkursima za medije, na kojima je, kako je ocenila, njen medij „šikaniran“.\nPrethodno Dragojlović: Dijalog neophodan jer su tenzije prevelike, ljudi postaju nasilni\nSledeće Hidroponska farma vraća ugled italijanskom paradajzu\nTop Tags Civilno društvo konkurs Vlada Republike Srbije OCD mediji Evropska komisija mladi evropske integracije Društvo Srbija i Evropska unija ljudska prava lokalna samouprava vladavina prava istraživanje Evropska unija


Otvoren Dečji dan u okviru Nedelje parlamentarizma\nU Domu Narodne skupštine obeležen je Dečji dan u okviru Nedelje parlamentarizma, koji je otvorila zamenica predsednice Odbora za prava deteta Milena Bićanin.\nSvečano otvaranje Nedelje parlamentarizma\nTreća po redu „Nedelja parlamentarizma“, biće svečano otvorena u Domu Narodne skupštine, u ponedeljak 13. novembra, izložbom fotografija najznačajnijih događaja u Narodnoj skupštini poslednjih godina, pod nazivom „Gosti, prijatelji, sećanja”, kao i izložbom „Više od veka Doma Narodne skupštine”, koja će ubuduće, kao stalna postavka, biti otvorena za javnost.\nUčešće prof. dr Zorana Dragišića u poseti Odbora za nauku i tehnologiju PS NATO Nemačkoj\nZamenik člana stalne delegacije NS RS pri Parlamentarnoj skupštini NATO prof. dr Zoran Dragišić učestvovaće u poseti Odbora za nauku i tehnologiju PS NATO (Pododbora za tehnološke trendove i bezbednost), Berlinu, Bremenu i Magdeburgu, od 13. do 17. novembra 2017. godine.\nPredsednica Narodne skupštine sazvala Treću sednicu Drugog redovnog zasedanja Narodne skupštine u 2017. za utorak, 14. novembar\nPredsednica Narodne skupštine Republike Srbije Maja Gojković sazvala je Treću sednicu Drugog redovnog zasedanja Narodne skupštine u 2017. godini, za utorak 14. novembar, sa tri tačke dnevnog reda.\nNedelja, 5. novembar 2017.\nZukorlić sa delegacijom Narodne skupštine u Kataru\nPredsednik Odbora za obrazovanje i predsednik Poslaničke grupe prijateljsrtva sa Katarom Muamer Zukorlić, predvodi petočlanu delegaciju Narodne skupštine Republike Srbije u dvodnevnoj poseti Državi Katar.\nIzložba „Naivna umetnost Srbije“ u Domu Narodne skupštine\nU Domu Narodne skupštine priređena je izložba „Naivna umetnost Srbije“ na kojoj je izloženo 41 delo, 21 umetnika naivca. Na izložbi su prikazana dela naivnih slikara koji su izlagali na samostalnim i grupnim izložbama u našoj zemlji i na najprestižnijim međunarodnim izložbama, a njihova dela uvrštena su u sam vrh svetskog naivnog slikarstva.\nPredsednica Narodne skupštine sazvala Trinaestu posebnu sednicu Narodne skupštine u Jedanaestom sazivu\nPredsednica Narodne skupštine Republike Srbije Maja Gojković sazvala je posebnu sednicu za ponedeljak, 30. oktobra, na kojoj će se narodnim poslanicima obratiti predsednik Narodnog sobranja Republike Bugarske Dimitar Glavčev, koji će boraviti u zvaničnoj poseti Republici Srbiji.\nUčešće šefa delegacije Narodne skupštine na sastanku Sekretarijata ISP u Sočiju\nŠef stalne delegacije Narodne skupštine Republike Srbije u Interparlamentarnoj skupštini pravoslavlja Aleksandar Čotrić učestvovaće na sastanku Međunarodnog sekretarijata predsednika i izvestilaca Interparlamentarne skupštine pravoslavlja, koji će biti održan od 22. do 25. oktobra 2017. godine, u Sočiju, Ruska Federacija.\nPredsednica Narodne skupštine sazvala Drugu sednicu Drugog redovnog zasedanja Narodne skupštine Republike Srbije u 2017. godini\nPredsednica Narodne skupštine Republike Srbije Maja Gojković sazvala je Drugu sednicu Drugog redovnog zasedanja za utorak, 24. oktobar, sa 12 tačaka dnevnog reda, među kojima i Predlog zakona o dualnom obrazovanju.\nGojković sazvala Posebnu sednicu za ponedeljak, 2. oktobra\nPredsednica Narodne skupštine Republike Srbije Maja Gojković sazvala je Posebnu sednicu Narodne skupštine za ponedeljak, 2. oktobra, na kojoj će se obratiti predsednik Republike Grčke Prokopios Pavlopulos, koji će boraviti u zvaničnoj poseti Republici Srbiji.\nGojković sazvala Prvu sednicu Drugog redovnog zasedanja Narodne skupštine u 2017. godini\nPredsednica Narodne skupštine Republike Srbije Maja Gojković sazvala je Prvu sednicu Drugog redovnog zasedanja Narodne skupštine za utorak, 3. oktobar, sa 11 tačaka dnevnog reda.\nDelegacija Narodne skupštine na sastanku predsednika odbora za ekonomske poslove o saobraćajnim vezama Evrope\nSastanak predsednika odbora za ekonomske poslove o saobraćajnim vezama Evrope, održava se 21. i 22. septembra 2017. godine, u Talinu, u Estoniji, kao deo parlamentarne dimenzije estonskog predsedavanja Savetom Evropske unije.\nPredsednica Narodne skupštine sazvala Peto vanredno zasedanje Narodne skupštine u Jedanaestom sazivu\nPredsednica Narodne skupštine Republike Srbije Maja Gojković sazvala je Peto vanredno zasedanje za sredu, 20. septembra, na zahtev Vlade Republike Srbije, sa dve tačke dnevnog reda.\nNedelja parlamentarizma od 13. do 19. novembra\nPredsednica Narodne skupštine Republike Srbije Maja Gojković uoči Međunarodnog dana demokratije, koji se obeležava 15. septembra, obaveštava javnost, vaspitne i obrazovne institucije, lokalne samouprave i udruženja građana da će treća po redu „Nedelja parlamentarizma“ biti održana u organizaciji Narodne skupštine od 13. do 19. novembra.\nU Narodnoj skupštini održan radni forum „Jače demokratije – Uključite se sada!“\nPovodom obeležavanja dvadeset godina od usvajanja Univerzalne deklaracije o demokratiji, u Narodnoj skupštini, održan je radni forum „Jače demokratije – Uključite se sada!“.\nŠef stalne delegacije Narodne skupštine pri PS NATO u poseti pododoborima PS NATO u Sjedinjenim Američkim Državama\nŠef stalne delegacije Narodne skupštine pri PS NATO Dragan Šormaz učestvovaće u zajedničkoj poseti Pododboru za demokratsko upravljanje i Pododboru za transatlantske odnose PS NATO u Filadelfiji i Karlajlu, Pensilvanija, SAD, od 18. do 22. septembra 2017. godine.\nUčešće narodnih poslanika na Parlamentarnom programu obuke PS NATO\nDelegacija Narodne skupštine učestvovaće na Parlamentarnom programu obuke, koji Parlamentarna skupština NATO-a organizuje za članove stalne delegacije Narodne skupštine pri PS NATO, kao i za članove odgovarajućih skupštinskih odbora, od 18. do 19. septembra 2017. godine u Briselu, Kraljevina Belgija.\nŠesti sastanak Parlamentarnog odbora za stabilizaciju i pridruživanje Evropske unije i Srbije\nŠesti sastanak Parlamentarnog odbora za stabilizaciju i pridruživanje Evropske unije i Srbije održava se 13. i 14. septembra 2017. godine, u Evropskom parlamentu, u Strazburu.


Goran Cvetanović | Novosti.rs\nGRAD PONOSAN NA SVOJE SPORTISTE: Leskovac podržao dvojicu članova paraolimpijskog tima Srbije\nBICIKLISTI Milan Petrović i Goran Šmelcerović iz Leskovca deo su dvadesetočlanog paraolimpijskog tima Srbije.\n24. 08. 2021. u 21:58\nINVESTICIJA VREDNA 2,5 MILIJARDI DINARA: Gradonačelnik Cvetanović obišao radove na izgradnji novog stadiona\nGRADONAČELNIK Leskovca Goran Cvetanović obišao je radove na izgradnji novog gradskog stadiona u ovom gradu.\n24. 08. 2021. u 16:05\nPLAVILI POLJA I DOMOVE: Uređuju se kanali koji su višegodišnja pretnja od poplava\nVEĆ nekoliko dana traju radovi na uređenju Šainovačkog, Rudarskog i rasteretnog kanala od Šainovca do magistralnog puta, koji su godinama bili pretnja za domove i oranice velikog broja žitelja u ovom delu Leskovca.\n20. 08. 2021. u 14:31\nPONOSNI NA FILM O STAROJ ČARŠIJI: Gradonačelnik Leskovca primio Miru Banjac\nJEDNA od najvećih glumica jugoslovenske i srpske kinematografije Mira Banjac bila je u petak gost gradonačelnika Leskovca Gorana Cvetanovića.\nPROŠLOST UPAKOVANA U MODERNO RUHO: Projekat prekogranične saradnje oživeo muzejski trg u Leskovcu (FOTO)\nULICE oko muzeja zatvorene za saobraćaj, a vrata tek renoviranog hola širom otvorena za posetioce. Okolina u totalnom mraku. Na fasadi zgrade, u 3 de tehnologiji, smenjuju se kadrovi predmeta koji svedoče o osam milenijuma dugoj istoriji grada na Veternici.\n27. 07. 2021. u 13:11\nGRAD LESKOVAC ZNA DA CENI USPEH: Za vukovcime obezbeđena nagradna eskurzija\nNASTAVLJA se podrška najuspešnijima. Više od 70 nosilaca diplome „Vuk Stefanović Karadžić“ iz grada na Veternici otputovalo je u utorak na petodnevnu nagradnu ekskurziju.\nPREMINULA GORDANA STOJANOVIĆ: Odbornica u Skupštini grada Leskovca izgubila bitku sa koronom\nGORDANA Stojanović, predsednica Udruženja distrofičara Jablaničkog okruga i odbornik u Skupštini grada Leskovca, preminula je danas u 63. godini života, u kruševačkom Kovid centru, od posledica infekcije virusom korona.\n28. 05. 2021. u 18:46\nNIJE PREKINUTA INVESTICIONA AKTIVNOST: Prva sednica Parlamenta privrednika Jablaničkog i Pčinjskog okruga\nPOSLOVANJE privrednika u uslovima pandemije virusa korona nije bilo ni malo lako, ali je veoma važno da nije prekinuta investiciona aktivnost na terenu - zaključeno je na prvoj sednici Parlamenta privrednika Jablaničkog i Pčinjskog okruga koja je održana u Leskovcu.\n25. 05. 2021. u 17:00\nGRADI SE OBILAZNICA OKO GRADA: Obimni radovi na proširenju i obnovi Bulevara Nikole Pašića u Leskovcu\nSEVERNI ulaz u Leskovac uskoro će dobiti nov, lepši i savremeniji izgled zahvaljujući ulaganju u obnovu i proširenje Bulevara Nikole Pašića.\n29. 04. 2021. u 19:42\nNOVI MANDAT CVETANOVIĆU: Održana Skupština Centra za razvoj Jablaničkog i Pčinjskog okruga\nNA sednici Skupštine Centra za razvoj Jablaničkog i Pčinjskog okruga za njenog predsednika izabran je Goran Cvetanović, gradonačelnik Leskovca.\n27. 04. 2021. u 22:44\nOSLOBAĐANJE od plaćanja doprinosa za uređenje građevinskog zemljišta je stimulativna mera za sve investitore koji se odluče da svoj kapital ulože u najnoviju industrijsku zonu u gradu na Veternici.\nPREMINUO NAJSTARIJI LESKOVČANIN: Aleksandar Stojanović (102) je očigledno imao pravi recept za dug život\nALEKSANDAR STOJANOVIĆ, najstariji Leskovčanin, preminuo je nedavno u 102. godini života, a njegovi sugrađani će ga zauvek pamtiti po plemenitosti i humanosti koju je pokazivao kada je bilo najpotrebnije.\n22. 03. 2021. u 14:57\nMINISTARSTVO državne uprave i lokalne samouprave odobrilo je Leskovcu 127,5 miliona dinara namenjenih postavljanju video-nadzora širom grada, a svi sistemi tehničke zaštite biće integrisani u jedan sistem.\nGRADONAČELNIK Leskovca Goran Cvetanović primio je u ponedeljak dvoje Leskovčana kojima je predsednik Srbije Aleksandar Vučić uručio priznanja na Dan državnosti.\nNOVE CENE OD 1. MARTA: Lokalna samouprava u Leskovcu odobrila poskupljenja grejanja, kanalizacije i usluga u SRC "Dubočica"\nLESKOVČANE, od 1. marta, očekuje talas poskupljenja, a nove cene su najavljene za usluge isporuke toplotne energije, korišćenje kanalizacije i ulaznice, odnosno zakup prostora u sportsko-rekreacionom centru (SRC) "Dubočica".\n22. 02. 2021. u 06:21\nSASTANAK U LESKOVCU: Razgovor o smanjenju rizika od poplava i drugih elementarnih nepogoda\nPREDSTAVNICI Ministarstva unutrašnjih poslova (MUP) razgovarali su u petak sa načelnikom Jablaničkom upravnog okruga Milošem Ćirićem, gradonačelnikom Leskovca Goranom Cvetanovićem i predsednicima ostalih lokalnih samouprava u okrugu o merama koje treba preduzeti kako bi se na ovom području smanjili rizici i štete od poplava i drugih elementarnih nepogoda.\n12. 02. 2021. u 13:58\nMERE PROTIV KORONE OSTAJU NA SNAZI: Zasedao Štab za vanredne situacije u Leskovcu\nS OBZIROM na to da stručnjaci leskovačkog Zavoda za javno zdravlje(ZZJZ) epidemiološku situaciju u ovom gradu i dalje ocenjuju kao nepovoljnu na snazi ostaju sve dosadašnje mere koje imaju za cilj suzbijanje širenja virusa korona.\n10. 02. 2021. u 15:28\nPRIZNANJE ZA DOPRINOS OBRAZOVANJU: Gradonačelnik Leskovca dobitnik Svetosavske nagrade\nMEĐU 29 dobitnika Svetosavske nagrade za 2020. godinu, koje je laureatima uručio Branko Ružić, ministar prosvete, nauke i tehnološkog razvoja, je i gradonačelnik Leskovca Goran Cvetanović. Nagrada mu je dodeljena za „punu posvećenost i odgovornost u razvoju obrazovanja i vaspitanja“.\n27. 01. 2021. u 17:23\nINVESTICIJA OD JOŠ PET MILIONA EVRA: Najavljena dalja ulaganja u Opštu bolnicu u Leskovcu\nNAKON rekonstrucije fasade i zamene stolarije glavne zgrade Opšte bolnice u Leskovcu, u šta je uloženo oko pet miliona evra, obnova ove zdrastvene ustanove biće nastavljena novom fazom radova čija predračunska vrednost iznosi oko 5,2 miliona evra.\nTRADICIONALNI OBILAZAK ZAPOSLENIH U GRADSKOJ UPRAVI: Održan sastanak javnih i javno-komunalnih preduzeća u Leskovcu\nPRVOG radnog dana u Novoj godini gradonačelnik Leskovca Goran Cvetanović održao je sastanak sa direktorima ovdašnjih javnih i javno-komunalnih preduzeća i ustanova, načelnikom i šefovima odeljenja gradske uprave, a nastavljena je i višegodišnja praksa obilaska zaposlenih tokom prvog radnog dana u Novoj godini.\nPRVI RADNI DAN: Tradicionalni obilazak zaposlenih u gradskoj upravi u Leskovcu\n04. 01. 2021. u 14:21


NA DAVOSU PRVA PONUDA ZA SARADNJU: Sber banka pomaže Srbiji oko reforme državne administracije\n22.01.2015. 15:04h 02.08.2016. 23:28h\nPremijer Srbije Aleksandar Vučić dobio je ponudu od direktora Sber banke, Hermana Grefa, da ova najveća ruska banka pruži usluge našoj Vladi u vidu programa za reformu državne administracije\nBEOGRAD - Premijer Srbije Aleksandar Vučić dobio je ponudu od direktora Sber banke, Hermana Grefa, da ova najveća ruska banka pruži usluge našoj Vladi u vidu programa za reformu državne administracije.\nVučić je drugi dan boravka na Forumu u Davosu, započeo upravo susretom sa Grefom, sa kojim je razgovarao i o ostalim vidovima saradnje, kupovini državnih obveznica, kao i o saradnji sa EBRD-om u zajedničkim projektima u Srbiji.\nSber banka, inače, širom sveta zapošljava 300 hiljada ljudi i ima 110 miliona klijenata.\n- Veoma je važna ekonomska saradnja Srbije i Ruske Federacije, ali i uloga Sber banke u tome - rekao je premijer Vučić.\nNa ekonomskom forumu koji već drugi dan okuplja političku i ekonomsku elitu, premijer se sastao i sa Johanom Šnajderom Amanom, potpredsednikom švajcarske Vlade i ministrom ekonomije, kojeg je informisao o reformama u Srbiji, merama fiskalne konsolidacije i aranžmanu sa MMF-om.\nVučić je od švajcarskog kolege zatražio predloge za reformu obrazovanja, jer je njihov sistem obrazovanja jedan od najboljih u Evropi.- Pozivam Vas da posetite Srbiju sa delegacijom švajcarskih privrednika, koji su zainteresovani za ulaganje u Srbiju - rekao je Vučić Šnajderu, koji je prihvatio poziv i istakao da su odnosi Srbije i Švajcarske u stalnom usponu i da očekuje veliko interesovanje švajcarskih investitora da ulažu u Srbiju.\nIstovremeno, boravak premijera Vučića na Davosu izazvao je veliku pažnju švajcarskih medija, te je tako dnevni list "Blik" na dve strane preneo intervju sa predsednikom srpske Vlade, o svim važnjim pitanjima ali i izazovima koji očekuju srpsku vladu.\nU tom intervjuu, premijer je istakao da je moguće gajiti prijateljske odnose prema Rusiji i istovremeno biti član EU, kao i da Srbija nije ničija marioneta.- Mi nismo marionete Rusije, mi nismo ničije marionete. Rekao sam u prisustvu predsednika Vladimira Putina da hoćemo u EU. Mi smo bliski Rusiji, ali naš cilj je EU - rekao je srpski premijer za "Blik", dodajući i da se nada da će Srbija u EU ući 2019. i da čini sve da tako bude.\n- Za nas nema dileme. Moguće je gajiti prijateljske odnose prema Rusiji i istovremeno biti član EU. EU dobro zna da od toga može imati koristi - naglasio je Vučić.Upitan šta Srbija može da ponudi s obzirom da predsedava OEBS-u, predsednik srpske vlade je za "Blik" rekao da može da pomogne Zapadu, ali želi da ostane neutralna.\n- Svakako, profitiramo i od izvanrednog rada Švajcarske - naglasio je premijer.Na pitanje kako Srbija, koja je bliska Rusiji, može da ostane neutralna, Vučić je istakao:\n- Naši odnosi prema Rusiji su istorijski i to EU može da bude veoma korisno u nastojanu da nađe mirno rešenje - rekao je premijer.On je naveo i da se nada da će 2019. Srbija ući u EU i da čini sve da tako bude.- Posle toga će odlučivati neki drugi. Za četiri godine trebalo bi da zaključimo ekonomske i pravne reforme - zaključio je premijer i istakao da naporno radi da bude ekonomski dovoljno jaka da uđe u EU.\nKosovo ostaje uz SrbijuU intervjuu za "Blik" premijer Aleksandar Vučić je, odgovarajući na pitanje da li postoji način da Kosovo bude nezavisno, rekao da Srbija ne može da pristane na nezavisnost Kosova.\n- Pregovore nastavljamo 9. februara. Ima mnogo problema koje možemo da rešimo. Ali Albanci na Kosovu žele nezavisnost, a mi želimo nešto drugo. Atmosfera je međutim sada mnogo bolja. U ovom trenutku ne možemo da pristanemo na nezavisno Kosovo, ali Srbi i Albanci mogu da žive ne samo jedni pored drugih već zajedno - istakao je Vučić.\nSrpski Sneško Belić na Davosu\nSkoro svaka zemlja koja je dobila poziv da učestvuje na ovom čuvenom ekonomskom forumu, imala je i po svog Sneška Belića, a svaki je bio ušuškan šalom zastave po jedne države. Tako je na Davosu osvanuo i Sneško Belić na kojem je bila i srpska zastava.\nAleksandar Vučićsber bankaponudasaradnjadržavna upravareformisanjedavos


„Potreba uspostavljanja otvorenog dijaloga između privrede i nosilaca javnobeležničke funkcije, potvrđena je kao jedan od prioriteta AmCham-ovog odbora za nepokretnosti u 2019. godini, imajući u vidu važnu ulogu koja je u postojećem imovinsko-pravnom okviru dodeljena javnim beležnicima“, istakao je u uvodnom obraćanju Marko Jović, član AmCham upravnog odbora i rukovodilac opštih poslova u kompaniji VIP Mobile.\nIspred Javnobeležničke komore, na okruglom stolu učestvovali su javni beležnici Sava Dedajić i Aleksandar Mrkaljević, članovi izvršnog odbora Javnobeležničke komore, koji su dali odgovore na mnogobrojna pitanja postavljena od strane članova Američke privredne komore, a koja su se ticala različite prakse i tumačenja pozitivnih pravnih propisa u oblasti nepokretnosti od strane javnih beležnika.\nModeratori diskusije bile su Svetlana Vukelić iz Apatinske pivare, istovremeno potpredsednica AmCham odbora za nepokretnosti i Ksenija Golubović iz advokatske kancelarije Živković Samardžić. One su istakle da je cilj okruglog stola razjašnjenja onih pravnih pitanja koja su u prošlosti često nailazila na različita tumačenja u praksi, a sve sa ciljem uspostavljanja veće predvidivosti za kompanije koje žele u potpunosti da postupaju u skladu sa propisima.\nOkruglim stolom otvorena je aktivna saradnja sa Javnobeležničkom komorom, kao prva u nizu ekspertskih diskusija koje će AmCham organizovati sa javnim beležnicima u narednom periodu.


26.02.2020 u 08:58\nPaunović: Nekog ću morati da izdam\nViše opštinskih odbora Demokratske stranke ozbiljno se sprema da 26. aprila izađe na lokalne izbore. Da li će izaći na izbornoj listi demokrata, ili će to uraditi sakriveni iza grupe građana, zavisi od odluke Glavnog odbora DS-a, koji bi trebalo da se izjasni o predstojećim parlamentarnim, pokrajinskim i lokalnim izborima. Najveći problem za DS je što je poslednji rok do kada bi sednica GO morala da bude održana – poslednji dan u mesecu, odnosno 29. februar. A kako saznaje „Politika”, predsednik stranke Zoran Lutovac još je nije zakazao. Zbog toga je u redovima brojnih opštinskih odbora Demokratske stranke haotična situacija, jer ne znaju da li će izaći na lokalne izbore ili će ih preskočiti. Narodni poslanik DS-a Radoslav Milojičić Kena ocenjuje da je u redovima demokrata potpuna\n24.02.2020 u 08:20\nNajgori rezultat na lokalnim izborima u istoriji CDU, desničarska AfD prešla cenzus u Hamburgu\nBERLIN – Hrišćansko-demokratska unija (CDU) nemačke kancelarke Angele Merkel zabeležila je, prema preliminarnim podacima, najgori rezultat u istoriji na lokalnim izborima u saveznoj državi Hamburg, a krajnje desna Alternativa za Nemačku (AfD) prešla je izborni cenzus. Pobedu je odnela stranka levog centra i koalicioni partner CDU na saveznom nivou, Socijaldemokratska partija (SPD), a dobar rezultat postigla je i stranka Zeleni, prenosi Tanjug. Kako je saopštila Izborna komisija u Hamburgu, SPD je osvojila 39 odsto glasova, Zeleni 24,2 odsto, Hrišćansko-demokratska unija (CDU) 11,2 odsto, stranka Levica 9,1 odsto, AfD 5,3 odsto, a Liberalno-demokratska stranka (FDP) pet odsto glasova. Dosadašnji i najverovatnije budući gradonačelnik-premijer Hamburga Peter Čenčer iz SPD, već je\nKonačna odluka da li će deo Saveza za Srbiju (SzS) izaći na lokalne izbore u gradovima u kojima su na vlasti biće doneta najverovatnije do ponedeljka. Do tada će trajati nadvlačenje konopca u kome će čelnici saveza pokušati da ubede Nebojšu Zelenovića i Sašu Paunovića da se pridruže bojkotu izbora, dok će gradonačelnici Šapca i Paraćina pokušati da privole još neku opštinu koja će im se pridružiti u izbornoj trci na lokalu. Kada je savez pre 20 dana krenuo u kampanju bojkota predstojećih izbora niko nije mogao da pretpostavi da će najviše problema imati sa „mangupima” u svojim redovima. Na društvenim mrežama odlučna bojkotaška kampanja nema podršku na terenu pa su čelnici lokalnih odbora ovog opozicionog bloka počeli da otkazuju poslušnost centralama svojih stranaka. Zbog toga je u\n12.02.2020 u 10:49\nZAGREB – Izabrani predsednik Hrvatske Zoran Milanović ispunio je ustavnu obavezu i istupio iz članstva opozicione Socijaldemokratske partije, koju je vodio duže od 10 godina, i o tome pismom obavestio predsednika parlamenta Gordana Jandrokovića. Još nije poznat tim koji će raditi za Milanovića, koji dužnost preuzima 18. februara, a riječki Novi list piše da će njegov savetnik za nacionalnu bezbednost i odbranu gotovo sigurno biti Dragan Lozančić, nekadašnji direktor hrvatske tajne službe (SOA), koji je sa te funkcije morao da ode na insistiranje odlazeće predsednice Kolinde Grabar-Kitarović. Riječki dnevnik piše da nikada nije razrešeno zbog čega je Grabar Kitarović početkom 2016. toliko pritiskala tadašnjeg premijera Tihomira Oreškovića da potpiše Lozančićevo\n11.02.2020 u 11:38\nCrnogorska partija: REM da kazni „Pink” i „Hepi” zbog širenja mržnje prema Crnogorcima\nNOVI SAD – Crnogorska partija sa sedištem u Novom Sadu pozvala je danas Savet Regulatornog tela za elektronske medije (REM) u Beogradu da donese odluku o sankcionisanju emitera televizijskog programa televizija Hepi i Pink zbog odnosa ova dva medija prema pripadnicima crnogorske nacionalnosti koji žive u Srbiji. „Obaveštavamo Savet REM da je Savet Agencije za elektronske medije (SAEM) Crne Gore doneo odluku da na tri meseca ograniči reemitovanje pojedinih programskih sadržaja u okviru televizijskih programa Hepi i Pink M iz Srbije. Imajući u vidu da se radi o kršenju standarda, na čije poštovanje su se obavezale i Crna Gora i Srbija, SAEM je zaključio da se navedenim programskim sadržajima podstiče na mržnju, netrpeljivost i diskriminaciju prema pripadnicima crnogorske nacionalnosti”,\n10.02.2020 u 13:58\nMihajlovićeva: Šešelj je „džuboks vojvoda"\nVRANjE – Potpredsednica vlade i ministarka građevinarstva Zorana Mihajlović kaže da je „ponosna” što je Vojislav Šešelj i njoj posvetio jednu knjigu, među svima o kojima je pisao i nazvala ge je „džuboks vojvodom” upitana da komentariše njegovo ponašanje, prenosi Tanjug. Na pitanje N1 kako komentariše Šešeljeve tvitove, komentare i govor mržnje na njen račun svoju knjigu „Privilegovani američki špijun Zorana Mihajlović”, koju je sinoć predstavio u u jednoj emisiji, te da li treba da reaguje tužilaštvo i ko po njenom mišljenju treba uopšte da reaguje, Mihajlović je rekla: „To je prva knjiga posvećena meni. Lično sam posebno ponosna kada se nađem u svim onim knjigama koje je Šešelj pisao, pošto je pisao i o Đinđiću, Koštunici, Nikoliću, o Vučiću čak tri knjige i o raznim drugim\n07.02.2020 u 08:49\nGordanu Čomić isključuju iz DS-a\nEtički odbor Demokratske stranke doneo je sinoć preporuku da poslanica Gordana Čomić bude isključena iz te partije. Kako navodi, o toj preporuci odlučivaće Izvršni odbor i Predsedništvo stranke. Prethodno je predsednik DS Zoran Lutovac rekao za „N1” da je Etički odbor DS sinoć zasedao povodom pojavljivanja Čomić na sednici u Skupštini Srbije. Čomić se juče pojavila, nakon više meseci, u skupštinskoj sali i tako prekinula bojkot dela opozicije. U dnevni red uvrštena su i dva zakonska predloga Gordane Čomić o većem učešću žena na izbornim listama. Lutovac je rekao da se Čomić jasno opredelila da vodi samostalnu politiku, a ne politiku stranke, ocenivši da je to flagrantno kršenje odluka DS. „To je ne samo nepoštovanje odluka DS, već i članova DS i svih onih koji su\n28.01.2020 u 17:39\nSNP: Đukanoviću odlazi, to je jedino rešenje\nSocijalistička narodna partija (SNP) Crne Gore najoštrije osuđuje govor mržnje, podela, koji se mogao čuti na sednici Demokratske partije socijalista (DPS) u Tivtu, saopšteno je iz te partije. – Nazvati većinsku Crnu Goru ludacima, može samo osoba koja nema ni minimum državničke mudrosti. Čovjek koji je u svojoj političkoj karijeri, zavisno od svojih ličnih interesa, bio spreman na sve, sinoć u Tivtu je u izlivu svog besa i mržnje uputio poruke koje više priliče uličarskom rečniku, nego govoru iole ozbiljnijeg državnika. Više smo nego sigurni da je to, ipak, rečnik odlazećeg diktatora – istakli su iz SNP. Predsednik Crne Gore i DPS Milo Đukanović sinoć je na sjednici OO DPS Tivat rekao da „se verska sloboda zloupotrebljava da bi se srušila Crna Gora" i pozvao da se „ne bude dio\nAngela Merkel više nije najmoćnija žena na svetu


FTN na Sajmu obrazovanja PUTOKAZI – Personal magazin\nFakultet tehničkih nauka nastupao je na 9. medjunarodnom Sajmu obrazovanja “PUTOKAZI”, koji se održava0 od 28. februara do 02. marta u Master hali Novosadskog sajma. Sajam je zvanično otvorio Dragoslav…\nFakultet tehničkih nauka nastupao je na 9. medjunarodnom Sajmu obrazovanja “PUTOKAZI”, koji se održava0 od 28. februara do 02. marta u Master hali Novosadskog sajma. Sajam je zvanično otvorio Dragoslav Petrović, pokrajinski sekretar za nauku i tehnološki razvoj i potpredsednik Vlade Vojvodine.\nFakultet tehničkih nauka na sajmu predstavlja novu kampanju za UPIS 2013, a svi zainteresovani za studiranje imaju priliku da se na vreme informišu o studijskim programima, uslovima upisa i prijemnim ispitima.\nNa štandu FTN-a maturanti mogu da se upoznaju sa metodom 3D štampanja na štampaču MakerBot Replicator2. Da napune svoj telefon uz pomoć BENCHarger klupe koristeći svoju energiju, kao i da učestvuju u nagradnoj igri “DA TI GLAVA RADI” i osvoje tablet računar.\nFTN na Sajmu obrazovanja PUTOKAZI was last modified: March 4th, 2013 by Redakcija


GRADSKI CENTAR ZA SOCIJALNI RAD U BEOGRADU DOBIO PRVI KOL-CENTAR - Informer\n18:51 Beograd 0\nU Gradskom centru za socijalni u Beogradu, na opštini Savski venac, danas je otvoren prvi kol-centar namenjen informisanju građana u domenu socijalne i porodične pravne zaštite, a osim toga, unapređen je i sajt te ustanove koji je sada prilagođen osobama sa invaliditetom\nZamenik gradonačelnika Beograda Goran Vesić je rekao da je Gradski centar za socijalni rad u Beogradu najveća ustanova socijalne zaštite u Srbiji i da ima oko 113.000 korisnika. Naveo je da je kol-centar novi vid usluge za korisnike te ustanove koji su do sada, kada su želeli da se informišu o svojim pravima, to morali da učine putem veb sajta ili da dolaze direktno u gradske centre.\n- Otvaranjem ovog kol-centra svi korisnici mogu bez ikakvog problema u svakom trenutku da dobiju sve informacije iz domena prava koja mogu da ostvare preko Gradskog centra za socijalni rad. Na taj način smanjuju se gužve u samom centru, a građanima omogućava da se lakše i brže informišu o svojim pravima - pojasnio je Vesić.\nNaveo je da je osim otvaranja kol-centra unapređen i sajt Gradskog centra za socijalni rad koji je sada, kaže, prilagođen osobama sa posebnim potrebama.\n- Na taj način smo pokazali da izlazimo u susret korisnicima jer je naš posao da obezbedimo da svi koji imaju prava koja se ostvaruju preko Gradskog centra za socijalni rad, da ih ostvare na najbolji mogući način i da budu bolje upoznati sa svojim pravima kako bi ih bolje ostvarili jer, nažalost, još postoji deo građana koji ne znaju da mogu da ostvare prava - rekao je Vesić.\nRealizaciju i tehničku podršku ovog projekta, vrednog više od 2,5 miliona dinara podržala je kompanija Naftna industrija Srbije u okviru programa "Zajednici zajedno", u saradnji sa Gradom Beogradom i Sekretarijatom za socijalnu zaštitu. Ta kompanija je, kako je rečeno, na taj način nastavila sa dugogodišnjom praksom podrške najosetljivijim kategorijama stanovništva i unapređenjem njihovog položaja, u partnerstvu sa predstavnicima Grada Beograda.\n- Nama je čast i privilegija što smo učestovovali u realizaciji ovog projekta. Trudimo se da uvek, kada imamo mogućnost, na neki način odužimo građanima - rekao je zamenik generalnog direktora NIS-a Vadim Smirnov. On je naveo da ta kompanija ima jako dobar odnos sa svim lokalnim samoupravama sa kojima sarađuje u okviru programa "Zajednici zajedno", a naročito sa Beogradom.\n- Trudićemo se da tu saradnju unapredimo jer je to naše strateško opredeljenje - dodao je on.\nPomoćnik gradonačelnika Beograda Andreja Mladenović je rekao da Grad Beograd svake godine konkuriše sa određenim projektima u okviru programa "Zajednici zajedno", koji NIS realizuje već deset godina.\n- Projekti su iz različitih oblasti - kulture, umetnosti, socijalne i zdravstvene zaštite, ekologije, sporta, infrastrukture. Vrednost svih realizovanih projekata za deset godina prelazi 210 miliona dinara - istakao je on.\nGradska sekretarka za socijalnu zaštitu Nataša Stanisavljević je rekla da je beogradski centar za socijalni rad prva takva ustanova u Srbiji koja od danas ima kol-centar i sajt prilagođen potrebama osoba sa invaliditetom. Od ukupnog broja Beograđana oko šest odsto čine osobe sa invaliditetom što je oko 100.000 ljudi, rekla je ona i istakla da njima socijalna zaštita mora da bude dostupna.\n- Na ovaj način omogućavamo im bolji pristup pravima koja mogu da ostvare. Nama je najvažnije da svaka osoba u Beogradu kojoj je potrebna pomoć i podrška ovog sistema može na lak i jednostavan način da dobije informaciju o tome, da se na pravi način informiše o tome kako može da ostvari svoja prava - istakla je Stanisavljević.\nDirektorka Gradskog centra za socijalni rad Zorica Pavlović je izrazila zadovoljstvo zbog otvaranja kol-centra navodeći da je taj vid komunikacije značajan za korisnike jer u svakom trenutku mogu da znaju stanje svog predmeta, ali i za potencijalne korisnike koji mogu da se informišu o svojim pravima.\nBeograd Goran Vesić Kol centar gradski centar za socijalni rad


iribinaUzalud potrošene milijarde: Švicarski list o američkom „naslijeđu“ u AfganistanuiribinaUzalud potrošene milijarde: Švicarski list o američkom „naslijeđu“ u Afganistanu\nHome/bliski istok/Uzalud potrošene milijarde: Švicarski list o američkom „naslijeđu“ u Afganistanu\nAmerika je uložila u Afganistan oko bilion dolara, ali su svi pokušaji da se zemlja pretvori u demokratsku pravnu državu – propali, piše švicarski list Neue Zürcher Zeitung.\nPrema navodima lista, milijarde američkih poreskih obveznika potrošene su na rat, a samo manji dio novca otišao je na obnovu zemlje. Zbog rasipanja i necelishodnog korištenja novca, Vašington se nije uspješno pokazao u Afganistanu, smatra autor članka.\nMilijarde dolara uzalud su potrošene i nakon povlačenja SAD iz Afganistana malo šta će ostati, ističe list.\nKao što je poznato, nakon gotovo 20 godina rata, vlast u Afganistanu ponovo je u rukama pokreta „Taliban“.\nS tim u vezi, Neue Zürcher Zeitung piše da je propao plan bivšeg američkog predsjednika Džordža Buša Mlađeg i njegove vlade da pretvore Afganistan u demokratsku pravnu državu. Autor članka kaže da je od tog plana ostalo oko 240.000 žrtava i visoki računi za američke poreske obveznike.\nPrema podacima specijalnog generalnog inspektora za obnovu Afganistana, Amerikance je rat koštao već bilion dolara. Kako se navodi, najveći dio tog novca, odnosno 837 milijardi uloženo je u rat, a svega 133 milijardi dolara na obnovu zemlje.\nMeđutim, podaci pokazuju da je od troškova namijenjenih obnovi zemlje značajan dio otišao na bezbjednost. Oko 36,3 milijardi dolara uloženo je u razvoj zemlje, odnosno u infrastrukturne projekte, socijalne programe, kao i zdravstveni sistem.\n„Troškovi američke vlade na projekte humanitarne pomoći ograničeni su na 4,2 milijarde dolara“, piše švicarski list.\nPlatforma „ProPablika“ prikupila je izvještaje jednog nadzornog resora koji istražuje rasipanje, prevaru ili zloupotrebu novca poreskih obveznika.\nS tim u vezi, u izvještaju generalnog inspektora iz 2015. godine otkriveno je da je, uprkos 8,2 milijarde dolara koje su SAD potrošile na borbu protiv trgovine droge u Afganistanu, ta zemlja i dalje najveći proizvođač opijuma na svijetu.\nPrema podacima platforme, propali su i drugi skupi američki projekti. Jedan od takvih primjera je izgradnja puteva na šta je uloženo dvije milijarde dolara a sami Afganistanci nisu mogli da ih održavaju u dobrom stanju zbog nedostatka sredstava i tehničkih mogućnosti.\nNakon što su talibani preuzeli vlast u zemlji može da se konstatuje da su afganistanske oružane snage, na čiju obuku je potrošeno mnogo novca, morale da priznaju poraz u rekordnom roku, navodi se u članku.\nKorupcija, loše upravljanje i odsustvo borbenog duha samo su neki od razloga zbog čega uložen novac nije donio očekivani uspeh, smatra autor. Efekat američkog prisustva u zemlji vjerovatno nije postojan u mnogim regionima Afganistana, zaključio je švicarski list.\nU protestima protiv poreznih reformi u Kolumbiji smrtno stradalo 17 osoba


Merkal: Nemačka nastavlja da neguje posvećenost Izraelu\nTanjug 10. oktobra 2021. 13:01\nJERUSALIM – Odlazeća kancelarka Nemačke Angela Merkel obećala je danas da će njena zemlja nastaviti da neguje svoju posvećenost Izraelu nakon holokausta.\nMerkelova se u Jerusalimu doživljava kao svojevrsni moralni kompas u EU čije su članice ponekad podeljene zbog sukoba koje Izrael vodi na Bliskom istoku, prenosi Rojters.\nNemačka kancelarka koja je na kraju 16-godišnjeg mandata doputovala u svoju osmu i poslednju zvaničnu posetu Izraelu, susrela se sa izraelskim premijerom Naftalijem Benetom s kojim će obići spomen-obeležje Jad Vašem posvećeno stradanju šest miliona Jevreja koje su nacisti ubili tokom Drugog svetskog rata.\nNemačka je vodeći posleratni evropski saveznik Izraela, a Merkel je nastojala da neguje bezbednosne i ekonomske veze, iako se s Izraelom razilazi u pogledu politike koja se odnosi na Palestince i Iran.\n„Želim da iskoristim ovu priliku da naglasim da će tema bezbednosti Izraela uvek biti od centralnog značaja svake nemačke vlade“, rekla je Merkelova Benetu tokom privatnog sastanka.\nDok je prisustvovala sednici Benetovog kabineta, Merkel je rekla da je dar istorije, čemu je Izrael mnogo doprineo, to da Nemačka može da sedi danas za stolom vlade Izraela.\n„Istorija Šoa (holokausta) je jedinstven događaj za koji nastavljamo da snosimo odgovornost u svakoj fazi istorije i budućnosti“, rekla Angela Merkel.\nIzraelski premijer Naftali Benet se zahvalio nemačkoj kancelarki zbog njene posebne uloge u negovanju odnosa dve zemlje koji počivaju, kako se izrazio, „na ogromnoj istorijskoj rani“.\n„Oni koji se drže neutralno u sukobu između Izraela i zemalja poput Irana i grupa poput Hamasa i Hezbolaha izgubili su svoj moralni kompas. A vi, kancelarko, godinama ste služili kao primer celom evropskom kontinentu, kao moralni kompas zbog vaše beskompromisne podrške Izraelu“, rekao je Benet.


Nevreme u Baru: Iz mora spašeno 13 osoba i sedam plovila (video) - Sputnjik Srbija\nNevreme u Baru: Iz mora spašeno 13 osoba i sedam plovila (video)\n21:36 11.08.2018 (osveženo 22:12 11.08.2018) Preuzmite kraći link\nBar je danas posle podne pogodilo snažno nevreme, koje je izazvalo ozbiljne probleme na plažama i u priobalju.\nTri broda Uprave pomorske sigurnosti vratili su sa otvorenog mora 7 plovila i spasili 13 osoba.\nZahvaljući brzoj reakciji spasilačkih timova Uprave pomorske sigurnosti, nije bilo posledica po ljude i plovila.\n„Spasene su dve osobe na čamcu u samoj marini Bar, jedna jedrilica kojoj je otkinut jarbol ostala je bez pogona, jer se pokvario motor i ona je dotegljena do luke Bar“, kazao je Žarko Lukšić iz Uprave pomorske sigurnosti, preneo je Tanjug.\nPlovilo SAR3, kako dodaje, bilo je u kontroli pomorskog saobraćaja i u to vreme se vraćalo iz Ulcinja.\n„Posada plovila je kod petrolejskog terminala ’Jugopetrola‘ ispratila gumenjak sa četiri osobe i jednu jedrilicu sa dve osobe“, dodao je Lukšić.


Škundrić: Pokušaćemo da ublažimo posledice poskupljenja - Naslovi.net vesti\nNajveći teret poskupljenja gasa snosiće domaćinstva, zbog čega će Vlada razmotriti mogućnost da se plaćanje sadašnje cene premosti, a očekujemo i da cena gasa na svetskom tržištu padne, kaže Petar Škundrić ministar energetike.Škundrić je na sednici skupštinskog Odbora za industriju naveo da razlog poskupljenja gasa nije u primeni tarifnog sistema, koji je uzeo u obzir troškove različitih kategorija potrošača, već u rastu cene energenata na svetskom... »\nNOVI SAD - Predsednik Lige socijaldemokrata Vojvodine (LSV) Nenad Čanak izjavio je da ta stranka neće podržavati odluke Vlade Srbije koje štete Vojvodini i vladi dao rok do večeras da obavesti LSV o razlozima drastičnog poskupljenja gasa. Pošto je u pokrajini 90 odsto ukupnog broja korisnika... »\nGlas javnosti petak, 17. oktobar 2008.\nDejan Vuk Stanković: Cena gasa mora da se uskladi ovde i na svetskom tržištu. Čanak nije toliko politički moćan da obori vladu, jer ima minimalne šanse da preživi sledeće izboreBEOGRAD - Lider Lige socijaldemokrata Vojvodine Nenad Čanak najavio je juče uskraćivanje podrške Vladi Srbije ukoliko do večeras ne dobije objašnjenje zašto je gas poskupeo za 60 odsto. Ministar rudarstva i energetike Petar... »\nTalas poskupljenja doveo u pitanje tesnu većinu glasova u skupštini koju ima Vlada Srbije, lider LSV-a traži objašnjenje za porast cene gasa za 60 odstoLider Lige socijaldemokrata Vojvodine Nenad Čanak najavio je juče uskraćivanje podrške vladi, ukoliko ona do večeras ne odgovori na zahtev LSV-a da objasni poskupljenje gasa za 60 odsto. Čanak je novinarima u srpskom parlamentu... »\nPredsednik Lige socijaldemokrata Vojvodine Nenad Čanak dao je Vladi Srbije rok do večeras da obrazloži poskupljenje gasa za 60 posto, i najavio da će u suprotnom Liga prestati da podržava kabinet Mirka Cvetkovića. Ističući da je to enormno poskupljenje direktan atak na Vojvodinu, “pitanje života i... »\nGlas javnosti16 komentar(a)\nBlicpre 2 satajoš 11 povezanih »\nPreminuo klavijaturista grupe "The Doors" Rej Manzarek\nRTVpre 2 satajoš 8 povezanih »\nVečernje novostipre 7 satijoš 8 povezanih »


Savet EU odobrio Jadransko-jonsku strategiju\nSavet ministara Evropske unije je danas u Briselu odobrio Strategiju za jadransko-jonski region koja predviđa saradnju članica EU i zemalja Zapadnog\nBalkana u razvoju infrastrukture, pomorstva, zaštite životne sredine i turizma.\nTime će se pojačati politička i konkretna podrška procesu prijema novih zemalja u članstvo Unije, saopštili su italijanski ministar za Evropu Sandro Goci i zvaničnik Evropske komisije Neli Feroči na završetku zasedanja šefova diplomatija EU.\nGoci je ukazao da Strategija za jadransko-jonski region obuhvata osam zemalja regiona i osam italijanskih pokrajina, što je "novo oruđe za sprovođenje razvojne strategije Evropa 2020 i proširivanja".\nStrategiju konačno treba da potvrdi Evropski savet u oktobru, a u njoj treba da sarađuju Albanija, Bosna i Hercegovina, Crna Gora, Srbija, kao i članice EU - Hrvatska, Grčka, Italija i Slovenija.\nJadransko-jonska strategija obuhvata pored ostalog "plavi rast" - razvoj ekonomije zasnovane na morskim bogatstvimima, transport kopno-more, energetsku povezanost, zaštitu životne sredine i razvoj turizma, kao sektore ključne za otvaranje radnih mesta i podsticanje ekonomskog rasta u regionu.\nSrbija i Italija su zadužene za pitanja saobraćajnih i energetskih mreža regiona, Grčka i Crna Gora za "plavi rast", dok će Slovenija i BiH koordinisati rad na zaštiti životne sredine, a Hrvatska i Albanija na razvoju turizma.


'Stalni interes SAD za Balkan'\nHilari Klinton u razgovoru sa predsednikom Srbije Borisom Tadićem\nPosle Sarajeva, a pre Prištine državna sekretarka SAD Hilari Klinton posetila je i Srbiju. Kako analitičari u Beogradu ocenjuju - to je još jedan dokaz da Sjedinjene Države i dalje igraju aktivnu i nezaobilaznu ulogu u ovom regionu.\nOd juna 1980. i posete tadašnjeg američkog predsednika Džimija Kartera Beogradu, preko usputne, poluprivatne posete državnog sekretara Kolina Pauela 2003. Srbija nije imala priliku da u vrlo kratkom periodu ugosti nekoliko američkih zvaničnika na najvišem nivou. Posle potpredsednika SAD Džozefa Bajdena u maju prošle godine i nedavne posete zamenika državnog sekretara Džejmsa Stajnberga, u Beograd je danas stigla i državna sekretarka Sjedinjenih Država Hilari Klinton.\n"Ono što prvo pada u oči kada govorimo o poseti gospođe Klinton našoj zemlji i regionu – Sarajevu i Prištini takođe, jeste da su te posete na visokom nivou učestale", kaže profesor na Fakultetu političkih nauka u Beogradu, Dragan Simić, dok predsednik Balkanskog fonda za demokratiju Ivan Vejvoda dodaje:\n"Čini mi se da to pokazuje stalni interes SAD za ovaj region, bez obzira što smo nisko na toj lestvici prioriteta, mislim da to pokazuje da SAD podržavaju evropsku politiku integracije ovog regiona u EU".\nDragan Simić, FPN\nPrema oceni Dragana Simića razloge posete Hilari Klinton treba tražiti i u skorim, prilično burnim događajima, koji su se okončali podnošenjem zajedničke evropsko-srpske rezolucije o Kosovu:\n"Meni se čni da poseta gospođe Klinton dolazi između ostalog i kao posledica zaokreta u spoljnoj politici Srbije. Od momenta kada je Srbija pristupila kooperativnije u odnosu na važne faktore u međunarodnoj zajednici i zajedno sa EU podnela tekst rezolucije u UN, od tog trenutka su otvorene nove mogućnosti da se sa jedne mrtve tačke u rešavanju kosovskog pitanja krene napred", smatra Simić.\nS tim se slaže i Vejvoda:\n"Mislim da je trenutak značajan da se pospeše ti pozitivni procesi. Sa jedne strane tu smo blizu početka tih razgovora između Beograda i Prištine, i sa druge strane u BiH se otvara to pitanje ustavnih reformi".\nKosovo i skori dijalog Beograda i Prištine je svakako jedna od tema, kojom su se danas bavili čelnici dve zemlje, a kako smatra Vejvoda, razgovori Klintonove u regionu biće sigurno posvećeni i pitanju daljeg širenja NATO saveza:\n"S obzirom da nije dovršen proces evroatlantskih integracija, mislim da će SAD ostati, ne samo zainteresovane, nego i uključene u te procese dovršavanja, kako oni to kažu, nedovršenog posla na Balkanu".\nKonačno, Hag i dalje evropske integracije su nezaobilazna pitanja ovakvih razgovora.\n"Najvažnija je poruka da SAD i dalje podržavaju svim mogućim snagama dalje evropske integracijske procese regiona", kaže Vejvoda, a Simić dodaje:\n"Unazad nekoliko godina svedoci smo da u nekoliko situacija, kada EU progurava neke svoje aranžmane i kada dođe do zastoja – upravo posle posete visokih zvaničnika iz SAD - ti procesi krenu napred".\nSimić takođe podseća da Hilari Klinton važi za odličnog poznavaoca prilika i ljudi na Balkanu:\n"Zanimljivo je da je tokom mandata predsednika Klintona otvoreno kosovsko pitanje na jedan način koji je bio veoma nepovoljan za nas ovde. Međutim, čini mi se da dolazak državne sekretarke gospođe Klinton sada može da napravi odlučujuće korake u pravcu iznalaženja rešenja kosovskog pitanja i stabilizovanja čitavog regiona".\nPrema mnogim procenama, kako u Srbiji, tako i u svetu, ovo je poslednja prilika u kojoj Beograd još može da dobije dobre političke ponude. Ukoliko se i ovoga puta bude pokazao kao nedorastao sagovornik – sva je prilika da u nekim narednim razgovorima Beograd može da očekuje mnogo manje od onoga na šta danas računa.


Politika privatnosti - FIZIOTERAPEUTSKA ASOCIJACIJA SRBIJE\nfasserbia.com vas ne prati aktivno kao pojedinca.\nUkoliko nas kontaktirate putem kontakt forme, ili se prijavite na mejling listu, vaše ime, email adresa i poruka će nam biti poslato (kao što biste i očekivali). Ove informacije se čuvaj kao tajne.\nSačuvaćemo ove informacije u našem email sistemu kako bismo bili u mogućnosti da vam odgovorimo.\nfasserbia.com je sajt u vlasništvu Fizioterapeutske asocijacije Srbije.\nUkoliko ste odabrali da sa nama podelite svoju email adresu, koristimo vašu email adresu kako bismo vam odgovorili na poruku, ili da bismo vam poslali svoj bilten.\nMi ne delimo vaše privatne informacije ili email adrese sa trećim licima.\nfasserbia.com nastoji da čuva poverljivost informacija koje vas mogu identifikovati ali ne koristimo enkripciju (npr. SSL) ili firewall-ove kako bismo dalje zaštitili ove informacije dok putuju internetom. Ne smatramo da lični podaci koje prikupljamo zahtevaju ovaj nivo sigurnosti. Važno je da budete svesni da ne postoji „savršena internet sigurnost“.\nPovremeno možemo ažurirati ovu politiku Privatnosti u skladu sa promenama na sajtu koje mogu uticati na lične podatke koje o vama prikupljamo. Pretpostavlja se da prihvatate ove promene ukoliko nastavite da koristite sajt. Ukoliko ne prihvatate takve promene onda treba da prestanete da koristite fasserbia.com sajt, i da nas kontaktirate ukoliko želite da se bilo koja informacija ukloni.


Za naplatu kredita pre vremena mora da postoji opravdan razlog - Svajcarac.rs\nBanke u Srbiji neće više moći iz bilo kog razloga koji nije zakonski i opravdan da proglašavaju kredite dospelim, odnosno da raskidaju ugovore s klijentima i naplaćuju kredite prevremeno. Ovakva odredba postoji u ugovorima o kreditu većine banaka koje posluju u Srbiji i veoma često posežu za njom u slučaju kada im se učini da je kredit rizičan i žele da ga naplate ranije. Apelacioni sud u Beogradu nedavno je potvrdio presudu Prvog osnovnog suda i ovu odredbu proglasio ništavom. U presudi, koja je dostavljena redakciji „Politike”, stoji da je sud ustanovio da banke na ovaj način dovode klijente u nezavidnu situaciju i da oni zbog toga imaju pravni interes da traže ništavost ovakvih ugovornih odredbi čak i preventivno, dok ih banka još nije ni aktivirala. Još je važnije što ovom pravnosnažnom presudom briše domino efekat koje su banke do sada praktikovale – kada jedna proglasi kredit dospelim, recimo nekoj firmi, druge banke kod kojih je ta kompanija zadužena automatski kredit proglašavaju dospelim da bi izbegle mogući rizik. Upravo na ovaj način su mnoge firme u Srbiji otišle u stečaj.\n– Klijent je tužio banku i tražio da se više odredbi ugovora proglasi ništavim. Između ostalog i ona kojom banka ima pravo da obračunava rate u švajcarcima kao i odredba po kojoj banka ima pravo da raskine ugovor o kreditu zbog klijentovog nepoštovanja bilo koje obaveze iz ugovora – zaključuje naš sagovornik i dodaje da je presuda pravnosnažna, da je istekao rok za reviziju i da se više ne može pobijati na sudu nijednim pravnim sredstvom.\nPravnici kažu da banka ima pravo da raskine ugovor o krditu samo kada je to izričito ugovoreno kao razlog za raskid i u zakonom predviđenim slučajevima. U oba slučaja to se mora odnositi na suštinsko nepoštovanje ugovornih obaveza kojim se narušava svrha ugovora o kreditu, poput malverzacija, neplaćanja obaveza...\nPrevious Plate od danas dobijamo i nedeljom i praznicima Next VIDEO: Strane banke uništavaju srpsku privredu!


Kako da vežbanjem svesnosti povećamo svoj osećaj zadovoljstva životom | Sito&Rešeto\nNaslovna Duh&Zdravlje Psiha Kako da vežbanjem svesnosti povećamo svoj osećaj zadovoljstva životom\nKada pogledamo naše navike u razmišljanju i komunikaciji sa drugima, možemo da primetimo da deluje kao da smo češće fokusirani na ono što može izazvati negativna osećanja, a veoma malo na sve ono što nas raduje, ispunjava nadahnućem, ljubavlju, srećom i mirom.\nVeliki broj ljudi ima naviku da od svih događaja koji im se dogode u jednom danu, fokusiraju upravo one koji su bili bolni i neprijatni, koji su kod njih provocirali osećanja ljutnje, straha, strepnje, brige, besa ili tuge.\nOve emocije umeju da budu vrlo značajne za nas i da snažno privlače našu pažnju na događaje, likove i scenarije u kojima su se odigrale. Zbog toga umemo često da ih nosimo jako dugo sa sobom, da nastavljamo da ih gradimo ili održavamo u životu i onda kada te situacije prođu.\nImamo potrebu da ih se prisećamo, da ih prepričavamo, nekada i po ko zna koliko puta, često započinjući međusobne razgovore pričama o neprijatnostima koje su doživeli tokom dana, razmenjujući sva ta ružna i negativna iskustva.\nSvakako da neprijatne emocije valja podeliti i da njihovo potiskivanje može imati negativnih posledica na naše zdravlje, ali dobro je i to da budemo svesni toga koliko ih često i na koji način fokusiramo u svom životu, kako ih razvijamo i šta sa njima radimo.\nTako, na primer, na radnom mestu pre ćemo da usmerimo pažnju na ono što se toga dana pojavilo kao problem u radu ili u komunikaciji sa kolegama, na momente kada nas je neko mrko pogledao ili nije pozitivno odgovorio na naš zahtev, na tih kritičnih pola sata neke drame koja se odigrala, ali ne i na ostalih sedam i po sati tokom kojih je sve išlo po planu i tokom kojih nije bilo nikakvih neprijatnih događaja.\nPostavlja se pitanje, zašto nam ponekad tih pola sata ili sat vremena neprijatnosti čini suštinsku osnovu za kreiranje ideje da je danas bio jako težak dan, da smo u situaciji koja je ’’užasna’’, da baš nismo imali sreće, da su drugi ljudi grozni jer nisu predusretljivi ili su skloni da prave probleme, kada se to odnosi samo na jedan period vremena, samo na jednu ili par osoba u tom trenutku i kada je ostalo veliko parče vremena obeleženo nečim potpuno drugim?\nIzgleda da se najčešće ponašamo tako kao da podrazumevamo da je prirodno da naša očekivanja budu ispunjena, pa se ne setimo da budemo radosni i zadovoljno kada to jeste zaista tako, a sa druge strane ne propuštamo da budemo besni, razočarani ili tužni kada to nije slučaj.\nKao da podrazumevamo da su okolnosti tu da nas podržavaju u onome što smo namerili i retko nam pada na pamet da budemo srećni kada se to zaista i dešava.\nNa primer, u ovom trenutku podrazumevam da moj računar savršeno radi i ne pada mi na pamet da budem srećna zbog toga što nije naprasno zabagovao, što nije baš sada pukla struja i odnela sve što je do sada napisano, što mi niko nije uznemiro telefonskim pozivom ili nekim zahtevom koji bi me sprečio da nastavim da pišem.\nTo se prosto podrazumeva, šta čovek ima da bude srećan zbog toga?\nTeško da bi mi palo na pamet da pozovem prijateljicu i da joj ispričam kako sam imala baš divne momente kucanja teksta bez ikakvih ometanja i kako sam vrlo radosna zbog toga. A i da jesam, verovatno bih vrlo brzo sa takvom navikom bila okvalifikovana kao baš dosadna sagovornica.\nSa druge strane, ukoliko bi se desilo nešto što bi me omelo, napravilo prepreku u radu, usporilo proces, napravilo štetu, vrlo moguće da bih to fokusirala kao važnu stvar i možda pohitala da svoju frustraciju ventiliram ili možda fiksiram, kroz priču o tome šta se to neprijatno i neočekivano desilo.\nTačno je da ono što nas izbacuje iz ravnoteže ima veću privlačnu snagu, pre svega zato što nam je potrebna pažnja na te okolnosti kako bismo uspeli da ih rešimo.\nMeđutim postavlja se pitanje šta se dešava kada sve ono što je dobro uopšte ne fokusiramo i u potpunosti podrazumevamo, kao i koliko nam zaista treba vremena da se fiksiramo na problem da bismo ga rešili?\nOno što se dogodilo je već završeno, a neprijatna osećanja koja su iz toga proizišla mogu jedino da postoje ukoliko ih nosimo sa sobom i sada. Ponavljajući tu situaciji u svojoj glavi ili u svojoj priči drugima mi je održavamo živom u sadašnjem trenutku. Ako pokušamo da zbrojimo sve minute vremena koje smo tokom dana proveli podsećajući se na sve mučne situacije koje smo tokom dana doživeli ili minute tokom kojih smo ih na glas delili sa drugima, znaćemo tačno koliko smo vremena izabrali da provedemo u neprijatnom stanju koje je izvorno bilo izazvano konkretnim događajima koji su trajali mnogo kraće. Ako smo već potrošili toliko vremena, nije loše da se zapitamo da li smo time uspešno završili taj slučaj, da li smo ga razrešili i da li je bilo potrebno toliko vremena i ponavljanja za njegovo razrešenje.\nSvesnost o tome šta činimo sa neprijatnim događajima i osećanjima, u kojoj meri i koliko dugo i duboko razmišljamo o njima, koliko puta ih podelimo sa drugima i na koji način ih razrešavamo može mnogo da nam pomogne da osvestimo svoje navike ponašanja prema ’’nesrećnim događajima’’.\nA onda, korisno je da se zapitamo i šta radimo sa onim srećnim okolnostima kojih tokom dana sigurno ima mnogo više. Da li ih prosto podrazumevamo, da li uopšte razmišljamo o njima, kako se osećamo kada pomislimo na njih i koliko dugo ostajemo sa tim osećanjem?\nIako to ne deluje tako na prvi pogled, osećaj zadovoljstva i doživljaj sreće više je stvar naših navika u mišljenju nego stvar realnih okolnosti koje nas okružuju. Da je to tako, možemo naći bezbroj dokaza posmatrajući svet oko nas, setiti se onih koje smatramo razmaženim jer pored gomile srećnih okolnosti vazda nešto kukaju i sa druge strane onih koji uprkos vrlo nepovoljim okolnostima u svom životu blistaju od vedrine i zadovoljstva.\nZbog toga je vrlo važno da osvestimo svoje navike u mišljenju i obrasce kojima svoju sreću kvarimo kako bismo prepoznali načine na koje možemo da je popravimo, uvećamo i razvijamo dalje.\nPrethodni članakAstrologija: VENERA TRIGON URAN – Neočekivano sladak ljubavni napitak\nSledeći članakOdržana premijera filma NEBESA Srđana Dragojevića sa Goranom Navojcem u glavnoj ulozi


Objavljeno petak, 05 April 2019 14:34\nDana 04.04.2019. godine, policijski komesar Uprave policije Ministarstva unutrašnjih poslova Zeničko-dobojskog kantona Semir Šut je upriličio sastanak sa predstavnicima Udruženja taksista "Zenica-taxi". Na održanom sastanku je razgovarano o aktuelnoj problematici taksi prijevoza na području Grada Zenica, kao i aktivnostima na sprječavanju nelegalnog taksi prijevoza.\nTakođe je u svom izlaganju iznio određene pokazatelje o aktivnostima službenika policije, kao i rezultate mjera i radnji koje su poduzimane u proteklom periodu na sprječavanju i sankcionisanju lica koja se bave nelegalnim taksi prijevozom. Posebno je naglasio da će se u narednom periodu intenzivirati aktivnosti policije na kontroli taksi saobraćaja i prevenciji nelegalnog taksi prijevoza, gdje će se sprovoditi pojačane kontrole u saobraćaju, sa ciljem identifikovanja i sankcionisanja lica koja se zateknu da vrše nelegalan prijevoz putnika. Sa druge strane, kako je pojasnio komesar Šut, vršit će se i kontrola legalnih taksi prijevoznika u smislu poštivanja njihovih zakonskih obaveza, prvenstveno u dijelu obaveznog korištenja taksi stajališta a ne autobusnih stajališta, kao i ophođenja prema putnicima, koje treba biti isključivo u skladu sa važećim standardima i procedurama.


Još jedan poziv parlamentu BiH - BIGportal.ba\n22 Juna, 2019 22 Juna, 2019 0167\nMinistar inostranih poslova BiH Igor Crnadak razgovarao je danas na Mrakovici sa šefom Кancelarije Savjeta Evrope u BiH ambasadorom Dragoslavom Štefanekom o učešću BiH u radu Parlamentarne skupštine Savjeta Evrope. Ministar Crnadak i ambasador Štefanek pozdravili su inicijativu da u ponedjeljak bude održana sjednica oba doma Parlamentarne skupštine BiH, na…\nMinistar inostranih poslova BiH Igor Crnadak razgovarao je danas na Mrakovici sa šefom Кancelarije Savjeta Evrope u BiH ambasadorom Dragoslavom Štefanekom o učešću BiH u radu Parlamentarne skupštine Savjeta Evrope.\nMinistar Crnadak i ambasador Štefanek pozdravili su inicijativu da u ponedjeljak bude održana sjednica oba doma Parlamentarne skupštine BiH, na kojoj bi trebalo da se raspravlja o imenovanju delegacije u Parlamentarnoj skupštini Savjeta Evrope.\nAmbasador Štefanek ponovio je iskreno opredjeljenje Savjeta Evrope da BiH ravnopravno sa ostalim članicama ove organizacije učestvuje u radu i odlučivanju unutar njenih tijela.\nU slučaju da BiH propusti i ovaj dodatni rok, bila bi jedina od 47 zemalja članica Savjeta Evrope koja ne učestvuje u njenom ovogodišnjem radu, uključujući i glasanje u izboru novog generalnog sekretara Savjeta Evrope i novih sudija Evropskog suda za ljudska prava, saopšteno je iz MIP BiH.\n“Priština zloupotrebljava našu želju za napretkom”


Boračka udruženja najavila blokadu kompletne FBiH – Radio Feral\n22/02/2010 Mirza Musanovic\t0 Comments\nČetiri temeljna boračka udruženja iz redova Armije BiH najavila su blokadu kompletne Federacije BiH ukoliko Parlament FBiH, na sutra zakazanoj sjednici, usvoji set boračkih zakona u tekstu koji je i ranije bio u Parlamentu, dakle, bez izmjena, jer su one protivne pismu namjere koje je već dva puta revidirano.\nNikog iz vlasti borci nisu pozvali na današnji sastanak, jer su cijeli vikend čekali da njih pozove premijer Federacije BiH Mustafa Mujezinović. Za sastanak je, ipak, saznao nezvani gost koji se morao suočiti sa salvom optužbi onih čije je interese u Vladi FBiH trebao zastupati – ministar Zahid Crnkić.\nS obzirom na totalni neuspjeh pregovora s Vladom FBiH, sutra je zakazana posebna zajednička sjednica svih nadležnih organa boračkih udruženja na kojoj će se konačno odrediti o protestima ako Parlament usvoji set boračkih zakona koji su uvjet za drugu tranšu.\nIako je očekivana, sjednica Vlade Federacije sa samo jednom tačkom – prijedlog zakona o uvođenju cenzusa za sve koji se finansiraju iz budzeta, nije održana jer čak 11 ministara nije moglo doći na sjednicu zbog drugih obaveza. FTV saznaje da većina ministara nije za uvođenje općeg cenzusa te da u prijedlogu, rok za izradu pravilnika nije preciziran, što znači da je priča o cenzusu kupovina povjerenja boračkih udruženja. Sutra će biti dan D za budžet Federacije BiH.\nAmbasadori zemalja članica Upravnog odbora Vijeća za implementaciju mira sa zabrinutošću su konstatovali da je situacija u Federaciji BiH ozbiljna i da se dalje pogoršava. Ambasadori apeliraju na relevantne stranke da zajednički rade brzo i konstruktivno na izvršavanju ovih reformi, a na javnost da pokaže razumijevanje i solidarnost u vezi s ovim neophodnim reformama, stoji u izjavi za javnost ambasadora Upravnog odbora PIK-a.\n← Miralem Pjanić pomaže bh dijasporu\nKalesija info – 23.februar →


Peskov: Vređanje ruskog predsednika je nedopustivo - 13.09.2017, Sputnik Srbija\nPortparol ruskog predsednika Dmitrij Peskov izjavio je da je objava uvredljivog iskaza na račun lidera Rusije Vladimira Putina u nemačkom časopisu „Fokus“... 13.09.2017, Sputnik Srbija\nrusija, vesti, svet, donbas, nemačka, severna koreja, južna koreja, korejsko poluostrvo, vladimir putin, dmitrij peskov, ban ki mun, antonio gutereš, ujedinjene nacije\n16:16 13.09.2017 (Osveženo: 20:23 13.09.2017)\nNemački časopis „Fokus“ objavio je tekst o Angeli Merkel, u kojoj postoji odlomak sledećeg sadržaja: „Naravno, ona se boji Putinovog psa, ali ona se sigurno ne plaši psa Putina“ (Sie hat zwar Angst vor Putins Hund, aber keine Angst vom Hund Putin).\n„Stvar je u tome što je list koji ste spomenuli poznat po svojoj dubokoj subjektivnosti, često povezanoj s našom zemljom, zasnovanoj na krajnjoj rusofobiji, zbog toga se ne interesujemo previše za informacionu delatnost ovog lista, ne smatramo da je to izvor koji zaslužuje pažnju“, rekao je Peskov odgovarajući na pitanje da li je Putin upoznat s tekstom u „Fokusu“.\nPortparolka časopisa „Fokus“ Alisa Vagner izjavila je da redakcija nije imala nameru da vređa ruskog lidera. Ona je objasnila da na nemačkom reč „pas“ (der Hund) takođe ima značenje koje se može prevesti kao „tvrd orah“.\nJoš nema konkretnih razgovora o mirovnjacima u Donbasu\n13 Septembar 2017, 18:00\nZasad nema konkretnog razgovora predstavnika „normandijske četvorke“ (Rusija, Nemačka, Francuska, Ukrajina) o formi mirovne misije Ujedinjenih nacija u Donbasu i nije izvesno kada će on početi, rekao je Peskov.\n„Naravno, stalno su kontaktu pomoćnici predsednika ’normandijske četvorke‘, ali pravih pregovora za sada nema“, naveo je portparol ruskog predsednika i naglasio da Rusija ne stvara nikakve prepreke za taj dijalog, te da se u vezi s tim pitanjem treba obratiti drugim učesnicima.\nGovoreći o krizi u odnosima s Amerikom, Peskov je istakao da je Moskva zaista predlagala Vašingtonu da se održe sastanci na kojima bi se razmotrili gorući problemi, ali da nije naišla na pozitivan odgovor.\nAmerički mediji ranije su objavili da je Moskva još proletos predlagala američkoj administraciji da se obnove diplomatski i vojni kanali za vezu, kao i kontakti specijalnih službi koji su bili zamrznuti u vreme administracije Baraka Obame.\n13 Septembar 2017, 13:38\n„Da, zaista, davali smo takve predloge u raznim formatima američkoj strani, Moskva se dosledno zalagala za obnavljanje dijaloga, za razmenu mišljenja, za pokušaje traganja za zajedničkim rešenjima, ali, nažalost, to nije bilo uzajamno“, rekao je Peskov.\nNa pitanje novinara da prokomentariše predlog generalnog sekretara Ujedinjenih nacija Antonija Gutereša da se u rešavanje krize na Korejskom poluostrvu uključi bivši šef ove organizacije Ban Ki Mun, Peskov je rekao da će Moskva prvo proučiti i razmotriti detalje tog predloga, da će potom doneti svoju odluku o tome.\nGeneralni sekretar UN Antonio Gutereš izjavio je ranije da planira da u rad na rešavanju problema Severne Koreje uključi Ban Ki Muna, koji je i bivši šef južnokorejske diplomatije.


Milorad Dodik: Htjeli smo da imamo nezavisnu državu Republiku Srpsku – Sandzaklive.rs\n0 887 2 minuta čitanja\nPredsjedavajući Predsjedništva BiH Milorad Dodik izjavio je večeras da je prvi ustav Republike Srpske donesen u trenutku “kada u BiH još nije bilo sukoba i da je odražavao političku volju srpskog naroda i želju da ima nezavisnu Republiku Srpsku”.\n“Poslije odluke o osnivanju Republike Srpske, donošenje Ustava je najznačajniji i politički i pravni akt koji jedna država u nastajanju može i treba da ima”, rekao je Dodik večeras u obraćanju u emisiji koja je kao svojevrsni tv prijem emitovana na RTRS-u i RTS-u povodom obilježavanja neustavnog dana Republike Srpske i dana kada je donesen prvi ustav RS.\n“Donošenje ustava je pokazalo da se zna šta se radi i da je u tom pogledu formiranje Republike Srpske imalo svoj kontinuitet – od odluke o njenom osnivanju, preko ustava, pa do zakonske regulative koja je trebalo da reguliše sve druge odnose”, rekao je Dodik, prenosi Srna.\nOn je istakao da je donošenje ustava Republike Srpske bilo u trenutku kada u BiH još “nije bilo sukoba” i da je to “odražavalo političku volju srpskog naroda, predstavljenu preko njegovih političkih predstavnika iz različitih političkih partija koji su se okupili i usvojili taj ustav”.\n“To je bilo veoma značajno i ukazivalo je na našu tendenciju. Mi smo željeli nezavisnu državu Republiku Srpsku, a države nema, naravno, bez ustava”, rekao je Dodik.\nDodik je istakao da je tada, iako opozicionar, bio dio ukupnih “srpskih napora da se konstituiše Republika Srpska i da Republika Srpska egzistira u državno-pravnom i teritorijalnom smislu”.\n“Danas kada pogledam, teško bi mogli bez toga da prođemo kroz mnogo stvari. Vjerovatno u ratu i pregovorima koji je trebalo da se vode na uspostavljanju mira, legitimitet ne bi bio snažan, kao što je bio, da nije bilo takvih akata. Sve to je dio kontinuiteta i nastanka Republike Srpske”, naveo je on.\nDodik je ocijenio da je taj prvi ustav pretrpio nekoliko “neustavnih izmjena, koje je izvršio bivši visoki predstavnik Wolfgang Petritsch”.\n“Ali, mi svakako moramo da radimo na tome, ustavni akt je nešto što moramo da dogradimo, osavremenimo i da u svakom slučaju prilagodimo današnjem vremenu. Prvi Ustav je bio veoma značajan i on je definitivno ukazivao na smjer kuda ide srpski narod u BiH”, naglasio je Dodik.\nPodsjetimo da se večeras održava obilježavanje neustavnog dana RS 9. januara kao i dana kada je, kako navode organizatori, donesen prvi ustav RS-a.\nOvaj program se prenosi na RTRS-u i RTS-u, te na nizu privatnih stanica. U isto vrijeme dok se obilježava neustavni dan RS-a, rukovodstvo ovog entiteta negira 1. mart, Dan nezavisnosti BiH.\nVečerašnji tv program tumači se kao svojevrsna propaganda pred sutrašnji Dan nezavisnosti BiH. (Klix)


Angelina Topić oborila rekord u Kraljevu star 37 godina\nKrv nije voda – ćerka Dragutina Topića oborila rekord star 37 godina!\nAngelina Topić, ćerka legendarnih srpskih atletičara Dragutina i Biljane, oborila je u Kraljevu rekord star 37 godina. Ona je preskočila lestvicu na vicini od... 17.05.2022, Sputnik Srbija\nPrethodni najbolji rezultat bio je u vlasništvu Tamare Malešev koja je skočila 191 centimetar.Sada je Angelina ta koja je ispisala istoriju, a njen skok u Kraljevu, ujedno je i najbolji na svetu u njenom uzrastu u toku 2022. godine. Sve to ukazuje samo na jedno - da krv nije voda i da je pred ćerkom legendarnog srpskog atletičara Dragutina Topića blistava karijera, jer je talenat nasledila od roditelja, a s napornim radom će doći i rezultati, rekordi i velike stvari.Dragutin je s lica mesta ispratio pisanje istorije svoje naslednice, posle čega je poručio da je obaranje rekorda, donekle, bilo i očekivano je se Angelina nalazi u fantastičnoj formi, kao i da bi u skorijoj budućnosti mogla da skoči i koji centimetar više.\nsport, ostali sportovi, atletika\n© Tanjug / MILOS MILIVOJEVICAngelina Topić\nAngelina Topić, ćerka legendarnih srpskih atletičara Dragutina i Biljane, oborila je u Kraljevu rekord star 37 godina. Ona je preskočila lestvicu na vicini od 193 centimetara što je za dva centimetra bolje od juniorskog državnog rekorda koji je na snazi od 1985. godine.\nPrethodni najbolji rezultat bio je u vlasništvu Tamare Malešev koja je skočila 191 centimetar.\nSada je Angelina ta koja je ispisala istoriju, a njen skok u Kraljevu, ujedno je i najbolji na svetu u njenom uzrastu u toku 2022. godine.\nSve to ukazuje samo na jedno - da krv nije voda i da je pred ćerkom legendarnog srpskog atletičara Dragutina Topića blistava karijera, jer je talenat nasledila od roditelja, a s napornim radom će doći i rezultati, rekordi i velike stvari.\nDragutin je s lica mesta ispratio pisanje istorije svoje naslednice, posle čega je poručio da je obaranje rekorda, donekle, bilo i očekivano je se Angelina nalazi u fantastičnoj formi, kao i da bi u skorijoj budućnosti mogla da skoči i koji centimetar više.\nDuh Beogradskog maratona: Ruski šal, roditelji sa malom decom, ljubimci... /foto/


Matiji Bećkoviću zabranjen ulazak u Crnu Goru - Balkanska\nPODGORICA, BEOGRAD – Crnogorska policija potvrdila je da je donela rešenje kojim se četvorici srpskih intelektualaca, među kojima je i književnik Matija Bećković, zabranjuje ulazak u Crnu Goru.\n“Prelazak državne granice, osim Bećkoviću, uskraćen je i istoričarima Čedomiru Antiću i Aleksandru Rakoviću, kao i srpskom političaru i pravniku Dejanu Miroviću”, saopšteno je podgoričkom “Danu” iz Granične policije.\nDejan Mirović, Screenshot\nStarešinama na svim graničnim prelazima je dostavljen spisak osoba koje, kako se navodi, “ni slučajno” ne smeju da uđu u zemlju, jer “ugrožavaju nacionalnu sigurnost Crne Gore”.\nKao glavni razlog zabrane navode se njihove ranije izjave, koje su, po proceni crnogorskih bezbednosnih službi, “opasnost po sigurnost države”.\nCentralna proslava stogodišnjice Podgoričke skupštine i Dana ujedinjenja Crne Gore sa Srbijom i drugim južnoslovenskim narodima biće održana 1. decembra u Kripti Sabornog hrama Hristovog Vaskrsenja u Podgorici, a najavljeno je da će na njoj govoriti Bećković, preneo je “Dan”.\nPodgorički informativni portal IN4S je ranije pisao da crnogorska vlast priprema listu nepoželjnih srpskih intelektualaca kojima se uskraćuje boravak u Crnoj Gori.\nIako se i o tome spekulisalo, IN4S saznaje da na listi nepoželjnih osoba, za sada, nema srpskog patrijarha Irineja.\nPostojanje liste negirao je nedavno i premijer Crne Gore Duško Marković, koji međutim nije isključio mogućnost da se takav spisak, ipak, napravi.\n“Kada bude bilo potrebe za tim, kada budu postojali opravdani razlozi da takvu listu konstruišemo, takva lista neće biti skrivana od javnosti. Osim onih osoba koje su u kriminalnom miljeu i koje nisu dobrodošle ovde, druge liste nema”, kazao je tada Marković.\nPrema gledištima portala IN4S, indikativno je da Crna Gora sastavlja “crnu listu” nepoželjnih Srba, dok se “širokih ruku dočekuju brojni kriminalci i ratni zločinci – Tači, Haradinaj, Veselji i Čeku”.\n“Svi oni imaju hipoteku ratnih zločina nad Srbima, ali i Crnogorcima na Kosovu i Metohiji”, zaključuje se u tekstu.\nMatija Bećković, Screenshot\nBećković: Imponuje mi da članici NATO bezbednost ugrožava jedan pesnik\nAkademik Matija Bećković, povodom rešenja crnogorske policije, prokomentarisao je da mu vrlo imponuje da jednoj članici NATO-a može bezbednost da ugrozi jedan pesnik.\nBećković je za RTS rekao da ne zna da li se rešenje crnogorske policije odnosi na njega živog ili mrtvog pošto je, kaže, nameravao da, kada umre, živi u Crnoj Gori.\n“To mi vrlo imponuje da jednoj članici NATO pakta može bezbednost da ugrozi jedan pesnik”, istakao je Bećković.\nNavodi da ga ne čudi što su njemu zabranili ulazak u Crnu Goru, ali ga, kaže, čudi što je zabranjeno i pojedinim istoričarima, jer “to nije bilo ni u starim vremenima”.\nAntić: Počastvovan sam zbog zabrane, doći ću sa slobodom\nIstoričar Čedomir Antić kaže da “počastvovan” zbog ove odluke crnogorskih vlasti i u ironičnom tonu komentariše da je zabrana Uprave policije Crne Gore za njega očekivana.\n“Zabrana koju je izrekao režim Mila Đukanovića je očekivana, to je zemlja koja sa velikim zadovoljstvom prima ratne zločince kakvi su Tači i Haradinaj, gde utočište imaju razni kriminalni, narko i duvanski klanovi i gde na 1000 stanovnika ima dvostruko više ubistava nego bilo gde drugde u Evropi, te da je sasvim očekivano što problem predstavljaju jedan pesnik, dva profesora i jedan naučnik”, rekao je Antić Tanjugu.\nČedomir Antić, Screenshot\nAntić naglašava da je poseban problem kod ove zabrane, kako je istakao, njena izuzetnost.\n“Nismo videli od ’45e naovamo da se ljudima, koji su intelektualci i rade svoj posao, na ovaj način zabranjuje ulazak”, smatra Antić.\nPrema njegovim rečima, sve ovo se dešava jer je, kako kaže, crnogorski režim ostao sâm.\n“Režim Mila Đukanovića ostao je sâm, više nije zanimljiv velikim silama i ostaje mu samo šovinistička mržnja”, precizirao je on.\n“Poručujem na kraju da ću nastaviti sa svojim aktivnostima, da ću u Crnu Goru doći kada me narod pozove, što će biti kada Milu Đukanoviću bude došao kraj. I da parafraziram velikog srpskog političara i pravnika, Slobodana Jovanovića – Doći ću sa slobodom”, zaključio je Antić.\nNa kolegijumu o zabrani ulaska\nPojedini poslanici Skupštine Crne Gore predložili su da se organizuje Kolegijum na kojem će pozvati predstavnika Ministarstva unutrašnjih poslova (MUP) i zatražiti odgovor zašto je četvorici srpskih intelektualaca zabranjen ulazak u Crnu Goru, preneo je RTVCG.\nPoslanik Demokratskog fronta (DF), Andrija Mandić, zatražio je na početku zasedanja od rukovodstva parlamenta da dobiju odgovore zašto je MUP doneo takvu odluku „kao da se radi o kriminalcima, a ne intelektualnoj eliti sa kojom se ponosi srpski narod iz Crne Gore”.\nPotpredsednik Skupštine Branimir Gvozdenović rekao je da ovu tačku ne mogu otvoriti jer nije na dnevnom redu, niti otvoriti u neformalnoj formi, kako su pojedini poslanici tražili.\n“Predložili smo da organizujemo Kolegijum na kojem ćemo razgovarati na tu temu i pozovemo predstavnike MUP i razmenimo informacije”, saopštio je Gvozdenović.\nKako je rekao, u vlasti smatraju da neke teme treba otvarati kod nadležnih institucija.\nMandić je saopštio da će DF učestvovati u radu današnje sednice parlamenta jer, kako je rekao, imaju uveravanja da će danas od MUP i ministar Mevludin Nuhodžića imati potpunu informaciju na Kolegijumu u vezi sa tim slučajem.\n“Ovaj skandal mora da se razjasni i mislimo da je parlament pravo mesto gde treba o tome da se priča. Smatramo da je prihvatljivo da se na Kolegijumu otvori ova tema sa predstavnikom MUP. Pozivamo i prozivamo Nuhodžića da dođe na Kolegijum jer mislimo da bi to bilo najprihvatljivije objašnjenje”, rekao je Mandić.\nAleksandar Raković, Screenshot\nVlada Crne Gore: Štitimo stabilnost i bezbednost od nedobronamernih\nVečeras se oglasila crnogorska vlada saopštenjem u kojem se navodi da tim potezom štiti stabilnost i bezbednost od nedobronamernih.\n“Ustavna i moralna obaveza Vlade Crne Gore jeste da od nedobronamernih pojedinaca štiti stabilnost i bezbednost, i spokoj svih građana, uključujući i državotvorna, patriotska i nacionalna osećanja najvećeg broja njih”, navodi se u saopštenju dostavljenom Tanjugu.\n“Uvereni smo da bi se na sličan način ponela i svaka druga odgovorna vlada, bilo gde na svetu. S tim u vezi, ne samo da razumemo već i cenimo kada predsednik (Aleksandar) Vučić i drugi srpski zvaničnici štite interese i dostojanstvo Republike Srbije”, navodi se u saopštenju.\nMandić se javno izvinio Bećkoviću, Antiću, Miroviću i Rakoviću.\n“Iznenađen sam da je Nuhodžić ušao u ovu vratolomiju, da baš on, kao pripadnik bošnjačkog naroda, zabranjuje ulazak srpskim intelektualcima i njihovu komunikaciju sa sunarodnicima u Crnoj Gori”, kazao je Mandić.\nU ime Kluba posebnih poslanika Goran Danilović je rekao da danas neće učestvovati u radu parlamenta dok ne dobiju zvanično saopštenje ko je četvorici srpskih intelektualaca zabranio ulazak u Crnu Goru.\nOn je objasnio da mora postojati procena bezbednosti Agencije za nacionalnu bezbjednost (ANB) da bi se nekome zabranio ulazak.\n“Ako postoji takva procena voleo bih da bude upoznato bar rukovodstvo parlamenta, ako ne želite da upoznate poslanike, da vidimo zbog čega se u ovom trenutku podižu nacionalne tenzije”, rekao je Danilović.\nPrema njegovim rečima, to je ispod nivoa svakog kulturnog i građanskog identiteta.\n“Smatramo da se ovim podgrevaju strasti i nećemo u tome učestvovati”, poručio je Danilović.\nMilačić Đukanoviću: Hoćete li spaljivati Bećkovićeve knjige?\nOpoziciona crnogorska Prava Crna Gora oštro je osudila zabranu ulaska pojedinim srpskim intelektualcima na teritoriju Crne Gore.\nMilačić se retorički “pita” da li će, kako je kazao, crnogorski režim na trgu u Podgorici spaljivati Bećkovićeve knjige i da li se planira isključenje mogućnosti čitanja Bećkovićevih dela i izjava putem interneta, pošto, kako ističe, danas reči, za razliku od prošlih vremena, sa lakoćom prelaze granice.\n“Da li će vas zabrana ulaska jednog od najvećih srpskih književnika u vašu i našu zemlju, rasteretiti spoznaje o vašim srpskim korenima?”, pita Milačić Đukanovića.\nKako se navodi u saopštenju, zabranu Milačić, inače, vidi kao “osvetu nepismenih”.\nVuksanović: Galopirajuća diskriminacija Srba\nPredsednik Srpskog nacionalnog saveta u Crnoj Gori Momčilo Vuksanović oštro je osudio odluku crnogorskih vlasti da se zabrani ulazak u Crnu Goru pojedinim srpskim intelektualcima, zbog, kako su naveli mediji, ugrožavanja nacionalne bezbednosti Crne Gore.\nOn je kazao da je po sredi “galopirajuća diskriminacija Srba”.\nIstiče da se, bez obzira što vest nije dobila adekvatnu potvrdu Uprave policije Crne Gore, radi o nedozvoljenim aktivnostima i da će se Savet obratiti zaštitniku građana.\n“Savet će se obratiti zaštitniku građana sa zahtevom da se vidi da li se Ustav i zakoni države Crne Gore primenjuju na Srbe ili je srpski narod izvan svih postojećih pravnih normi. U pitanju je galopirajuća diskriminacija Srba i tražićemo odgovore”, rekao je Vuksanović za Tanjug.\nJovanović: Tragikomična sudbina Crne Gore\nPredsednik Demokratske stranke Srbije (DSS) Miloš Jovanović izjavio je danas da je “tragikomična sudbina” zemlje koja intelektualcima i velikim pesnicima poput Bećkovića zabranjuje ulazak, jer njihovo prisustvo u Crnoj Gori predstavlja “opasnost po nacionalnu sigurnost države”.\n“Ovakav apsurdan čin režima Mila Đukanović govori međutim najviše o krhkosti i neutemeljnosti novog i veštačkog identiteta koji se Crnoj Gori želi nametnuti unazad, bezmalo, dve decenije”, naveo je Jovanović u pisanoj izjavi.\nOn je rekao da svako mora da zna da će “navedeni identitet, koji je zasnovan na negiranju sopstvene istorije, jezika i pisma – a samim tim na antisrpstvu – trajati onoliko koliko bude trajao i režim Mila Đukanovića. Ni minut više”, prenela je DSS.\nAbazović veruje da je odbegli bivši direktor Uprave za nekretnine u Srbiji\nDačić: Srbija nema ama baš nikakve pretenzije prema Crnoj Gori!\nUhapšen crnogorski ambasador u Poljskoj\nSkupština Crne Gore usvojila izmene Zakona o slobodi veroispovesti\nTags: CRNA GORA, MATIJA BEĆKOVIĆ, ZABRANA\nBujar Osmani: Do kraja godine preimenovanje imena Makedonije u Republika Severna Makadonija\nGalija promovisala album „U raju iznad oblaka“, Neša režirao spot (VIDEO)


Predloženi ambasadori: Srećko Crnogorac za Kinu, Milka Tadić Mijović za USA, Džemal Perović za Albaniju… – Portal Ulcinj\nPredloženi ambasadori: Srećko…\nPredloženi ambasadori: Srećko Crnogorac za Kinu, Milka Tadić Mijović za USA, Džemal Perović za Albaniju…\nMinistarstvo vanjskih poslova (MVP) Crne Gore predložilo je nekoliko novih ambasadora. Prema nezvaničnim saznanjima Dana iz resora Đorđa Radulovića, za ambasadora u Kini predložen je Srećko Crnogorac, dok je za novog ambasadora u Vatikanu predložen Filip Ivanović.\nList piše da je Milka Tadić kandidat za ambasadora u SAD, dok je za šefa Misije pri UN u Njujorku predložen Vladimir Vučinić.\nZa novog ambasadora pri EU predložen je Petar Marković, dok je Džemal Perović kandidat za novog crnogorskog ambasadora u Albaniji. Sada je na potezu crnogorski predsjednik Milo Đukanović, koji treba da da saglasnost za ove predloge.\nMeđutim, nije aktuelno samo pitanje ambasadora. Po saznanjima Dana, zbog složene političke situacije, Ministarstvo vanjskih poslova će kao privremeno rješenje imenovati jedan broj specijalnih izaslanika u drugim državama ili pri međunarodnim organizacijama.\nTo rade kako bi izbjegli moguće komplikacije oko saglasnosti predsjednika države za imenovanje novih ambasadora. Formalno, ministarstvo tu mogućnost ima u aktuelnom Zakonu o vanjskim poslovima.\nĐukanović je ranije rekao da neće potpisati ukaz o postavljanju ambasadora za bilo koga ko je, po njegovom sudu, radio protiv Crne Gore, što je izazvalo velike kritike iz dijela skupštinske većine.\nImajući u vidu zastoj i komplikovani politički momenat zbog kohabitacije, imenovanje specijalnih izaslanika smatra se za prelazno rješenje, dok se ne završe konsultacije između Vlade i predsjednika države.\nPrema članu 42 Zakona o vanjskim poslovima, ministar može, radi obavljanja posebnih zadataka, da odredi specijalnog izaslanika koji privremeno boravi u drugoj državi ili pri međunarodnoj organizaciji.\nSpecijalni izaslanik postupa po instrukcijama šefa diplomatije.\nSredinom decembra prošle godine, vlada premijera Zdravka Krivokapića predložila je opoziv sedam ambasadora, što je Đukanović odbio da potpiše uz obrazloženje da odluka nije valjano obrazložena, zbog čega je zatražio objašnjenje.\nĐukanović je ta da naveo da su premijer Zdravko Krivokapić i ministar vanjskih poslova Đorđe Radulović izjavili da su se na opoziv ambasadora odlučili zbog toga što su oni u kontinuitetu djelovali suprotno interesima Crne Gore, ali da to po sebi nije dovoljno da se ide na opoziv dip lomatskih predstavnika.\nVlada je ranije inicirala opoziv ambasadora iz Kine Darka Pajovića, Vatikana Miodraga Vlahovića, Bosne i Hercegovine Obrada Miša Stanišića, Italije Sanje Vlahović, Njemačke Vere Kuliš, Srbije Tarzana Miloševića, Ujedinjenih Arapskih Emirata Dušanke Jeknić i Poljske Budimira Šegrta.\nPotpisivanje ukaza u rukama predsjednika države\nPo Zakonu o vanjskim poslovima, član 40, predlog za postavljenje ambasadora utvrđuje Vlada, na predlog ministra vanjskih poslova.\nPredsjednik države ukazom postavlja ambasadora, no dobijanju afemana države prijema i mišljenja odbora Skupštine nadležnog za međunarodne odnose.\nPredlog za opoziv ambasadora utvrđuje Vlada, na predlog ministra vanjskih poslova. Predsjednik ukazom opoziva ambasadora.\nPredsjednik daje ambasadoru akreditivno i opozivno pismo.


Komesar Europske komisije za susjedstvo i proširenje, Oliver Varhelyi (Varhelji) rekao je kako je novi investicijski plan EU podsticaj za cijeli Zapadni Balkan, te da EU želi da zemlje vidi u svom članstvu, ali da se prethodno moraju provesti korjenite reforme.\nVarhelji se u Sarajevu sastao sa predsjedavajućim Vijeća ministara BiH Zoranom Tegeltijom, premijerom FBiH Fadilom Novalićem i premijerom RS Radovanom Viškovićem te gradonačelnikom Brčko distrikta Sinišom Milićem.\nNovinarima su se nakon sastanka na pres konferenciji obratili predsjedavajući Vijeća ministara BiH Zoran Tegeltija i europski komesar za proširenje Oliver Varhelji.\nVarhelji je nakon sastanka rekao kako je zadovoljan sastankom sa Tegeltijom i drugim zvaničnicima, te kako dolazi sa dobrom vijestima:\nVelika je šansa pred svima nam i pred cijelim regionom. Novi saziv EK djeluje sa jasnom porukom- da je Zapadni Balkan prioritet. Mi vidimo Zapadni Balkan kao dio Europe i da srednjoročno ili dugoročno postane dio EU.\nJedna od prvih koraka bilo je razrađivanje modaliteta za poribližavanje regiona EU.\n“Ono čemu danas težimo i što predstavljamo je treći element iz revidirane strategije za Zapadni Balkan, a tu govorim o novom investicijskom planu. Zbog posljedica kovid krize važno je da zajedno radimo na oporavku privreda regiona.Iz tog razloga predstavljamo ekonomski invsticijski plan, od 9 milijardi za grantove i preko 20 milijardi eura koji se osiguravaju kroz garancije. Ova suma predstavlja jednu trrećinu ukupnog GDP-cijelog Zapadnog Balkana.\nDodao je kako određene računice pokazuju da je ,zahvaljujući finansijskoj injekciji, moguć rast BDP od 3,6 posto,ali ima i onih koji tvrde da bi brojka rasta mogla da bude veća.\n“Ogroman potencijal vidimo u regionalnoj saradnji i zato je cijeli plan regionalan po svojoj prirodi. Ovaj plan je baziran na konceptu regionalnog ekonomskog područja, jednog funkcionalnog mini Šengena. Njegova osnovna ideja je slobodan protok roba, kapitala, ljudi i usluga ,omogućujući cijelom regionu da bude jedan funkcionalan prostor i atraktivan za investitore”\nDodao je kako je potrebno napraviti infrastrukturu, povezivanje glavnih gradova zemalja regiona bilo cestovnim ili željezničkim prometom, dive rsifikaciji snabdijevanja energentima, te smanjenju korištenja uglja, čime bi profitirao i ovaj glavni grad. Pomenuo jei veći stepen zapošljavanja, te podsticaj za mlade.\n“Da bi to funkcionisalo, potrebno je da imamo bržu dinamiku provedbe reformi u BiH. Vladavina prava je apsolutni pteduslov za dolazak bilo kojeg investitora. Mora se uspostaviti snažna orba protiv korupcije i organiziranog ktiminala. Brža dinamika provođenja reformi je ključna.\nIzrazio je spremnost na radu kako bi se postigli ovi rezultati :\n“Ekonomsko invrsticioni plan je u mogućnosti da donese opipljive rezultate za sve građane u regionu u narednih pet godina, rekao je Varhelji.\nTegeltija: Zapadni Balkan važan prioritet EU\nTegeltija je naglasio da se razgovaralo o pet ključnih tema: evropskom putu BiH, Izvještaju o napretku za 2020., ekonomskom i investicionom planu i makrofinansijskoj pomoći.\nKomesar Varhelji je istakao da je zapadni Balkan važan prioriret Evropskoj komisiji, te naglasio da će se proces proširenja nastaviti. Građani BiH žele taj put, Bosna i Hercegovina geografski i civilizacijski pripada Evropi i najveći broj građana je jasno opredijeljen za taj put.\nTegeltija je istakao da je veliki problem bio što dugo vremena nije formiran novi saziv Vijeća ministara nakon izbora.-\nNisu se provodile reforme po mišljenju Evropske komisije, i kao što ste vidjeli, u Izvještaju o napretku ima pozitivnih ocjena i oblasti u kojuima nismo ništa uradili.\nIstakao je da su posljednjih mjeseci napravljena i mnoge pozitivne promjene:\n– Riješeno je pitanja Mostara, dogovorili smo metodologiju za integrisanje u EU, usvoje je proces stragetije javne uprave, kao roces za procesuiranje ratnih zločina. Naravno, kao i u svim državama zapadnog Balkana vladavina prava je nalošije ocijenjena.\nTegeltija je istakao da se nada kako bi do kraja godine BiH mogla dobiti kandidacijski status.\nTags #bih #EU #Oliver Varhelyi\nBHT1 uživo [09.10.2020.]


Udruga Poslodavaca FBiH se protivi donošenju Zakona o stečaju kojeg je predložila Vlada FBiH – Aktualno.ba\nUdruga Poslodavaca FBiH se protivi donošenju Zakona o stečaju kojeg je predložila Vlada FBiH\nUdruga poslodavaca Federacije Bosne i Hercegovine nimalo nije iznenađeno ponašanjem Vlade FBiH kada se radi o utvrđivanju Prijedloga zakona o stečaju FBiH. Kao i mnogo puta do sada Vlada FBiH je pokazala da nema poštovanja prema socijalnim partnerima niti interesa da se kroz dijalog dođe do kvalitetnih zakonskih rješenja te da donose prijedloge zakona u interesu pojedinih interesnih grupa, ne vodeći računa o općedruštvenom interesu.\nIz UPFBiH napominju da je najnoviji Prijedlog zakona o stečaju FBiH kojeg je Vlada uputila u parlamentarnu proceduru, gotovo istovjetan tekstu koji su zastupnici Federalnog parlamenta već jednom odbili. Sasvim je izvjesno da ovaj Prijedlog zakona neće dobiti podršku zastupnika Parlamenta FBiH ni sada. UPFBiH se apsolutno protivi njegovom donošenju u ovom tekstu, a prema informacijama kojima poslodavci raspolažu, protiv njegovog donošenja su i sindikati u FBiH.\nIstiču da je Prijedlog zakona o stečaju FBiH kojeg je UPFBiH dostavilo Vladi FBiH u srpnju prošle godine usklađen sa direktivama Europske unije koje se odnose na stečaj, usklađen sa zakonskim rješenjima koja su na snazi u Republici Srpskoj i Brčko distriktu BiH i puno je bolje rješenje od onoga kojeg je predložila Vlada FBiH.\n„Zbog svega navedenog pozivamo zastupnik u Predstavničkom i Domu naroda Parlamenta FBiH da ne prihvate Prijedlog zakona o stečaju FBiH kojeg je u parlamentarnu proceduru dostavila Vlada FBiH“, naglašavaju iz UPFBiH.\nParlament, stečajni postupak, Udruga, Vlada FBiH, zakon\nRegulatorna Agencija za Komunikacije RAK objavljuje javne konzultacije\nSud Bosne i Hercegovine potvrdio optužnicu u predmetu Fadil Novalić i drugi


13. april 2015. Predsednica Narodne skupštine Maja Gojković i predsednik Turske Redžep Tajip Erdogan\nGojković i Erdogan saglasili su se da ima prostora da se ekonomska saradnja poboljša, kako na polju trgovinske razmene, tako i u oblasti infrastrukture.\nGojković je poručila da njena poseta Turskoj svedoči o želji za unapređenjem odnosa i predstavlja korak ka intenziviranju saradnje na političkom i ekonomskom planu, kao i na nivou parlamenata.\n„Česti susreti na najvišem nivou poboljšaće našu saradnju, posebno u oblasti ekonomije. Naši susreti i kontakti važni su i za unapređenje odnosa u regionalnom okviru“, rekla je Gojković.\nPredsednica Narodne skupštine istakla je da ima prostora da se ekonomski odnosi unaprede i da je želja Srbije da Turska investira širom naše zemlje, posebno imajući u vidu reformske zakone koje je Skupština Srbije usvojila, a čiji je cilj poboljšanje uslova za ulaganja. Kao dobre primere ekonomske saradnje Gojković je izdvojila otvaranje novog pogona „Džinsi“ u Krupnju i ulaganja u Čačansku banku, što je znak, kako je navela, da će biti dodatnih investiranja.\nErdogan je naglasio da je Turska zainteresovana za investiranje u Srbiju i da će o mogućnostima ulaganja razgovarati i sa turskim privrednicima.\n„Radićemo na razvijanju saradnje sa Srbijom u svim oblastima“, rakao je Erdogan i naveo da postoji prostor za povećanje obima trgovinske razmene, a da je značajan preduslov za to kupovina Čačanske banke.\nErdogan je izrazio spremnost za realizaciju infrastrukturnih projekata koji su ranije predviđeni, a tema sastanka je bila i energetska bezbednost regiona.\nGojković i predsednik Velike narodne skupštine Turske Džemal Čiček potpisali su Protokol o saradnji između dva parlamenta, koji će omogućiti jačanje interparlamentarnog dijaloga, razmenu informacija i stavova o pitanjima koji se odnose na bileteralne odnose, kao i regionalnim i međunarodnim pitanjima.\nGojković je navela da će Protokol podstaći saradnju i među grupama prijateljstva i radnim telima dve skupštine u razmeni iskustava u oblasti evrointegracija, privrede, obrazovanja...\nČiček je istakao da će kao predsednici parlamenata uložiti napore da se prodube odnosi dve zemlje, a potpisivanje Protokola o saradnji je dokaz za to.\nČiček je naglasio i da je za Tursku izuzetno važna stabilnost u regionu, a da Srbija igra ključnu ulogu u toj stabilnosti. „Pridajemo veliki značaj našim bileteralnim odnosima, a koliko god da se unaprede time ćemo doprineti i boljim odnosima u regionu“, rekao je Čiček.\nU delegaciji Narodne skupštine Srbije je i predsednik parlamentarne grupe prijateljstva sa Turskom Zoran Babić.


Istorijski uspeh krajnje desniice na izborima u Saksoniji i Bradenburgu | EurActiv Serbia\nIstorijski uspeh krajnje desniice na izborima u Saksoniji i Bradenburgu\nNa izborima na istoku Nemačke, u pokrajinama Saksonija i Bradenburg, krajnje desničarska Alternativa za Nemačku (AfD) ostvarila je istorijski uspeh. Ipak, kancelarkina CDU i njen koalicioni partner SPD sačuvali su poziciju najjačih političkih partija koja velikoj koaliciji omogućava da ostane na vlasti do 2021. Na izborima su dobro prošli i Zeleni, koji su povećali snagu u obe pokrajine, i ojačali poziciju u budućim koalicionim pregovorima.\nStranka desnog centra nemačke kancelarke Angele Merkel isključuje mogućnost saradnje s krajnje desnim rivalom koji je 1. septembra na izborima u dva pokrajine osvojio po četvrtinu glasova.\nAnegret Kramp-Karenbauer, liderka Hrišćansko-demokratske unije (CDU) Angele Merkel, izjavila je 2. septembra da je ishod u Saksoniji "težak rezultat", prenosi AP. CDU je tamo dobila 32% a Alternativa za Nemačku 27,5%.\nEkološka partija Zeleni ima najveću šansu za partnerstvo sa CDU, a i rezultat izbora na to ukazuje, kao i da bi te dve stranke mogle biti najverovatniji partneri na saveznom nivou.\nU susednom Brandenburgu AfD je dobila 23,5%, zaostajući za Socijaldemokratskom partijom (SPD), s levog centra, koja je osvojila 26%.\nAgencija AP piše da je AfD objavila da ne mogu da ih drže podalje od vlasti zauvek nakon što su gotovo utrostručili podršku u Saksoniji i gotovo udvostručili u Bradenburgu u poređenju sa izborima pre pet godina.\nU obe pokrajine AfD je osvojila po oko četvrtinu glasova. Ta stranka se etablirala kao jedna od vodećih političkih snaga, posebno na bišem komunističkom istoku zemlje, nakon velikog priliva migranata 2015.\nMeđutim, na pitanje liderki CDU da li mogu da nastave da drže podalje AfD, s obzirom da je dobila četvrtinu glasova birača, Kramp-Karenbauer je odgovorila: "Da možemo". Ona je rekla i da takav čvrst stav privlači birače.\nIpak, priznala je da je rezultat u Saksoniji, gde će CDU verovatno morati da ide u trojnu koaliciju sa Zelenima, "težak". U Bradenburgu se sa sličnom situacijom suočavaju socijaldemokrate čija je odlazeća vlada izgubila većinu.\n"Bićemo snažna opozicija lomnom vladajućem savezu", rekao je ko-lider AfD Jerg Mojten (Joerg Meuthen).\nMojten je uporedio AfD sa italijanskom Ligom koja je nekada bila regionalna partija na severu zemlje ali je zadobila široku popularnost sa antimigrantskim stavom. "Mi idemo u tom pravcu, osim što ovde promene ne dolaze sa severa zemlje nego sa istoka", istakao je Mojten.\nDrugi ko-lider AfD Aleksander Goland (Alexander Gauland) rekao je da postoji desna većina u obe pokrajine u kojima se glasalo i da je "veoma uveren" da će to "ne na kratak rok ali sigurno na srednji" prerasti u vladu, barem u Saksoniji. "Imamo rezultat koji ne dozvoljava da nas drže po strani", dodao je on.\nIstovremeno se nameće pitanja da li postoji mućnost da se snaga AfD sa istoka zemlje proširi na zapad. U maju je AfD osvojila 11% glasova na izborima za Evropski parlament, manje nego na nacionalnim parlamentanim izborima 2017.\nU međuvremenu poslednjih meseci Zeleni, koji su se pozicionirali kao manje ili više suprotnost AfD, jačaju, pokazuju istraživanja. Iako su tradicionalno slabi na istoku zemlje, ta partija je zabeležila skroman rast na izborima 1. septembra pri čemu su se neki njihovi potencijalni glasači okrenuli CDU u Saksoniji i socijaldemokratama u Bradenburgu kako bi sprečili AfD da pobedi, prenosi AP.\nAfD je dobila glasove ljudi sa istoka koji se osećaju zanemarenima gotovo tri decenije od ujedinjenja Nemačke. Obećanja o izjednačavanju životnog standarda nisu se uvek prelila u stvarnost, zarade na istoku i dalje su manje nego na zapadu Nemačke i mnogo mladih je šansu potražilo na nekom drugom mestu.\nNajviše glasova AfD dali su muškaraci u seoskim sredinama i podrška toj partiji je za oko deset procentnih poena veća među muškarcima nego među ženama. Ta stranka dobija na snazi na račun partije Levice, koja ima korene u komunistričkoj partiji nekadašnje Istočne Nemačke, a koja je izgubila nekada snažno uporište među glasačima u regionu.\nTorsten Fas sa berlinskog Slobodnog univerziteta rekao je za Radio Dojčlandfunk da je na istoku AfD dostigla snagu koju vladajuće partije ne mogu da zanemare ali da ne očekuje da je one puste do vlade "u doglednoj budućnosti", sledeća dva ili tri mandata parlamenta.